הוועדה המיוחדת לעובדים זרים, כנסת 25, פרוטוקול מספר 52, 2024-02-20 00:00

הוועדה לביטחון לאומי): מכובדיי, צוהריים טובים, וברוכים הבאים לדיון המשותף של הוועדה לעובדים זרים והוועדה לביטחון לאומי

הוועדה לביטחון לאומי):  ישבנו חברי הכנסת אליהו רביבו ואני – אנחנו גם חברים טובים ביום-יום – דיברנו על נושא עובדים זרים

הוועדה לביטחון לאומי):  הבנו שיש לנו הרבה מן המשותף, והחלטנו לקיים דיון משותף כי יש בזה רק יתרונות

הוועדה לביטחון לאומי):  אין פה אגו, אין פה חלוקת תפקידים

הוועדה לביטחון לאומי):  שנינו ננהל את הדיון הזה ביחד, בתקווה שנעשה את זה מספיק טוב ומספיק תכליתי

הוועדה לביטחון לאומי):       אני פותח את הדיונים שלי בדרך כלל, ומזכיר לכולנו שאנחנו ביום ה-137 לחרבות ברזל

הוועדה לביטחון לאומי):  כמו בכל יום אני מתעורר בבוקר ומקווה לא לראות את ההודעה "הותר לפרסום"

הוועדה לביטחון לאומי):  אבל הבוקר זה היה

הוועדה לביטחון לאומי):  סמל ראשון מעוז מורל, זיכרונו לברכה, שנפצע בשבוע שעבר ונפטר הלילה

הוועדה לביטחון לאומי):       אני, כאיש צבא לשעבר, מסתכל על המציאות כפי שאני מבין אותה מהשטח

הוועדה לביטחון לאומי):  אני גם איש פיקוד דרום הרבה מאוד שנים, ואני רוצה להדביק אתכם בקצת אופטימיות הבוקר

הוועדה לביטחון לאומי):  אני מתחיל לראות את הסוף

הוועדה לביטחון לאומי):  אני מתחיל לראות את הסוף ברצועת עזה; אני מתחיל לראות את ההצלחה

הוועדה לביטחון לאומי):  אני מרגיש הרבה יותר זכות לומר היום תודה לכל אותם חיילים ומפקדים שפועלים בשטח, ואין לי שום ספק שהפעילות הזאת תקדים ותביא לנו את אותם 134 חטופים הביתה, עם כמה שיותר מהם בחיים, אני מקווה

הוועדה לביטחון לאומי):       הבוקר אני קצת יותר אופטימי, ואני יודע שגם כשתיגמר המשימה בדרום, יופנו כוחות ותתאפשר גם לחימה בעוצמה שתרחיק את החיזבאללה מהגבול הצפוני

הוועדה לביטחון לאומי):  אני גר בצפון, אני גר באצבע הגליל

הוועדה לביטחון לאומי):  מאוד לא הייתי רוצה להיות מפונה או מרגיש צורך להיות מפונה, אלא להרגיש שאנחנו מכים במי שצריך, ומאפשרים לנו לחזור לשגרת חיים נורמלית

הוועדה לביטחון לאומי):       אם הצלחתי להדביק אתכם קצת באופטימיות שלי, אשריני, ועשיתי את שלי היום

הוועדה לביטחון לאומי):       התכנסנו כאן כדי לדון בהצעת ממשלה, שהתקבלה, אם אני זוכר נכון, אי שם ב-23 ספטמבר שנה שעברה

הוועדה לביטחון לאומי):  החלטת ממשלה 916, אם אני זוכר נכון את המספרים

הוועדה לביטחון לאומי):  שם התקבלו מספר החלטות, ובין השאר, להקצות תקציבים לעידוד של יציאה מרצון של מסתננים מהארץ

הוועדה לביטחון לאומי):  אני יודע שחבר הכנסת אליהו רביבו בקשר חזק מאוד עם קנדה

הוועדה לביטחון לאומי):  אני לא יודע אם זה בגלל שהוא רוצה לנסוע לשם לבקר, או בגלל שזה באמת יעד טוב להעברת מסתננים

הוועדה לביטחון לאומי):  זאת אחת המשימות

הוועדה לביטחון לאומי):  אני יודע שגם ניתנה הנחיה לגבש תוכנית שתכליתה להגביר את מצבת השוטרים בתחנת שרת, שמתעסקת בעניין הזה

הוועדה לביטחון לאומי):  אני יודע גם שניתנה הנחיה מצד הרפואה, נדמה לי, להעביר את המרפאה הזאת למקום שיקל על הלחץ

הוועדה לביטחון לאומי):  בקיצור, לעשות מספר פעולות שתכליתן גם להתנהג כמו שצריך מול המסתננים, ולא לגרום לזה להיראות כמו משהו שאנחנו לא רוצים, כי אנחנו יהודים ועם ערכים של יהודים במדינת ישראל

הוועדה לביטחון לאומי):  מצד שני, לאפשר לתושבי מדינת ישראל לחיות בכבוד במקום שבו הם חיים

הוועדה לביטחון לאומי):       לפני כחודש הייתי אורח של מחוז תל אביב, ויחד עם מפקד המחוז ומפקד תחנת שרת עשיתי שם סיור והתרשמתי מהפעילות הענפה שמתבצעת שם

הוועדה לביטחון לאומי):  בעקבות הניסיון שיש לחבר הכנסת רביבו, החלטנו לקיים את הדיון הזה, כשהמטרה היא לבחון את פעולות הממשלה שמתבצעות בהתאם להחלטה, כדי לאפשר לתושבי מדינת ישראל לחיות כמו שצריך, ולהעביר את מי שלא צריך להיות פה, למקום שבו הוא כן רוצה להיות וצריך להיות

הוועדה לביטחון לאומי):  אלה מילות הפתיחה שלי

הוועדה לביטחון לאומי):  חבר הכנסת רביבו, בבקשה

אליהו (אלי) רביבו: תודה רבה, חברי הטוב

אליהו (אלי) רביבו:  צוהריים טובים לכולם, ברוכים הבאים

אליהו (אלי) רביבו:  אני מתכבד לפתוח את הישיבה המשותפת לוועדה לעובדים זרים עם הוועדה לביטחון לאומי, בנושא: מניעה וטיפול בפשיעה של מסתננים

אליהו (אלי) רביבו:  אני רוצה להודות לחברי הטוב והיקר, יושב-ראש הוועדה חבר הכנסת צביקה פוגל על הירתמות לנושא

אליהו (אלי) רביבו:  אני מבקש לשוב ולהודות לך על כך שפגישת ההכנה האחרונה צללה אתמול לעומק הלילה

אליהו (אלי) רביבו:  כבר אז יכולתי להבין עד כמה דיון משותף הוא לא רק נכון, הוא אפילו הכרחי, כי כך באמת נוכל למקסם את הסיכויים לעלות לשיח הציבורי את הצורך הברור

אליהו (אלי) רביבו:  לפעמים נדמה שמדינת ישראל ויתרה על דרום תל אביב, ואני כאן, יחד עם חברי חבר הכנסת פוגל, באים ואומרים: לא ולא

אליהו (אלי) רביבו:  אנחנו לא נאפשר לאף אחד לוותר על אף חלק ממדינת ישראל, בטח לא במרכז ישראל, בטח לא במרכז תל אביב

אליהו (אלי) רביבו:  אגב, דרום תל אביב הוא עוד דוגמה לכך שהמציאות הכואבת והמתסכלת מתפשטת לאזורים נכבדים במדינה

אליהו (אלי) רביבו:           כידוע, הוועדה לעובדים זרים סיירה בדרום תל אביב, ושם שמענו מהמשטרה ומנציגי הציבור המסורים מאוד – אני מקדם אותם בברכה בהגיעם לכאן – על האתגרים של תחנת שרת בהתמודדות עם הזרים בדרום תל אביב

אליהו (אלי) רביבו:  למשל, איוש של 94 תקנים מתוך 154 תקנים בפועל בתחנה, קושי בגיוס שוטרים, היעדר תקציבים ועוד

אליהו (אלי) רביבו:       הוועדה ראתה במו עיניה את הפשיעה ברחובות בשידור חי – הסמים, הזונות

אליהו (אלי) רביבו:  את היעדר יכולת האכיפה, ובנוסף לכך, ראינו את מקומות העבודה של המסתננים, בחלקם את החמארות

אליהו (אלי) רביבו:  דיברנו עם המפעילים של החמארות, עם המתארחים בחמארות, עם התושבים והעסקים המקומיים

אליהו (אלי) רביבו:  לרגע אנחנו שוכחים, תוך כדי הסיור, שאנחנו נמצאים בלב מדינת ישראל

אליהו (אלי) רביבו:       כאמור, בספטמבר 2023, ממש לפני פרוץ המלחמה, קרו שני דברים: האחד, התרחשו מהומות בדרום תל אביב וגם בנתניה על ידי מסתננים מאריתריאה

אליהו (אלי) רביבו:  עימותים התרחשו בין תומכי המשטר האריתריאי לבין מתנגדי המשטרה

אליהו (אלי) רביבו:  בפוגרומים האלה נפצעו 170 אנשים, בהם כ-50 שוטרים, והיה נזק רב

אליהו (אלי) רביבו:  מינימום תחושת הביטחון שעוד הייתה, נפגמה עוד יותר כתוצאה מאותם אירועים

אליהו (אלי) רביבו:       כל הנוכחים, אני מבקש מכם שתבינו, יש בישראל אלפים רבים של אריתריאים שהם תומכי משטר באריתריאה

אליהו (אלי) רביבו:  תקשיבו טוב, אני חוזר על זה

אליהו (אלי) רביבו:  אלפים רבים שהם מסתננים מאריתריאה, שהם תומכי משטר

אליהו (אלי) רביבו:  אנחנו נדון באבסורד הזה

אליהו (אלי) רביבו:  בישיבה הבא, כשנדבר על עידוד יציאה מהארץ, אני אשמח להבין – יש לכם שעתיים להתכונן – איך תומך משטר אינו בר-הרחקה באופן מיידי ולאלתר

אליהו (אלי) רביבו:  לצערי, אנחנו עוסקים בעידוד ובתמרוץ ובמציאת דרכים יצירתיות

אליהו (אלי) רביבו:  זה לגבי מי שאינו בר-הרחקה

אליהו (אלי) רביבו:  איך תומך משטר, שאין מניעה מצידו לחזור לארץ מולדתו, לא מורחק מהארץ באופן מיידי?     הסוגיות היום לדיון הן סקירת המשטרה על פעילות המינהלת שהוקמה במחוז תל אביב לטיפול בפשיעת מסתננים

אליהו (אלי) רביבו:  זה המקום להודות ולהכיר תודה והערכה רבה לידידי הטוב ניצב פרץ עמר, שאחת הפעולות הראשונות והמבורכות שבהן הוא נקט מרגע המינוי שלו, היא הקמת המינהלת הזאת

אליהו (אלי) רביבו:  אני מצר על כך שקודמיו לא הצליחו להבין ולפעול כך, אבל לפחות עדיף מאוחר מאשר בכלל לא

אליהו (אלי) רביבו:  כמו כן, אני אבקש תשובה לגבי העברת המרכזים לחלוקת תחליפי סם, מה שנקרא מתדון, כפי שהוועדה ביקשה וציפתה בהחלטות, כתוצאה מהסיור שקיימתי כבר ביוני

אליהו (אלי) רביבו:  תוצרי עבודות הצוות הבין-משרדי למניעת פגיעה של מסתננים באיכות החיים של תושבי אזורים בעלי שיעור מסתננים גבוה, בהתאם לסעיף 4(א)

אליהו (אלי) רביבו:       החלטת הממשלה, כפי שחברי חבר הכנסת פוגל ציין, מס' 916, התקבלה ב-10 בספטמבר 2023, ואם חלילה, חלילה אין תוצרים, אז אנחנו נדרוש במשותף לוח זמנים מיידי ומחייב מתי כן יהיו

אליהו (אלי) רביבו:  מצב כוח האדם והגיוס בתחנת שרת, לאחר תוספת התקציב שקיבלו ביוזמת הוועדה על ידי חברנו הטוב והמסור כבוד השר וסרלאוף

אליהו (אלי) רביבו:  הוא הגיע לחלק הארי של הסיור שקיימנו ביוני, הבין את המצוקות, הבין את האתגרים, וכתושב השכונה גילה רגישות יתר והחליט להירתם

אליהו (אלי) רביבו:  הוא אמר: אם הבעיה היא כסף, אני יודע להקדיש לטובת העניין סכום

אליהו (אלי) רביבו:  אני מצפה שבתקצוב העודף הזה ניתן יהיה לתמרץ שוטרים להיקלט בעבודה המאוד מאוד חשובה הזאת

אליהו (אלי) רביבו:       השאלה הראשונה שלי לרשות האוכלוסין, למינהל האכיפה, היא כמה מסתננים יש היום בישראל

אליהו (אלי) רביבו:  אני מבקש מכם לציין את החלוקה שלהם לערים המרכזיות או לאזורים מרכזיים

אליהו (אלי) רביבו:  מה מקור הנתונים על החלוקה, כמה מהם מוגדרים זרים שאינם בני-הרחקה, וכמה מהם כאלה שהגיעו לכאן או כתיירים ונטמעו בעבודה בלתי חוקית, או סיימו את תקופת עבודתם החוקית כעובדים, והמשיכו לשהות כאן באופן בלתי חוקי

אליהו (אלי) רביבו:  אבקש גם לדעת האם יש חלוקת עבודה לעניין אכיפת פשיעת המסתננים בין המשטרה לבין רשות האוכלוסין

אליהו (אלי) רביבו:  אם כן, מהי החלוקה ובאיזה אופן חלוקת העבודה הזאת מעוגנת ובאה לידי ביטוי בשטח

אליהו (אלי) רביבו:       אני מכיר שהנוהל בטיפול במסתננים מעורבים בפלילים הוא משנת 2013

אליהו (אלי) רביבו:  אני מבקש לדעת אם הוא עדיין בתוקף

אליהו (אלי) רביבו:  אם לא, האם הוא דורש עדכון ותיקוף מחדש

אליהו (אלי) רביבו:       לקראת סיום המקטע הזה, אני מציין שוב שבהחלטת ממשלה מס' 916 מספטמבר 2023, הוחלט להקים צוות בין-משרדי בראשות רשות האוכלוסין, יחד עם משרד האוצר, משרד החוץ, המשרד לביטחון לאומי, משרד המשפטים, משרד הרווחה ומשרד הנגב והגליל

אליהו (אלי) רביבו:  אני מבקש לדעת האם הצוות התכנס, ואם כן, תפרטו מהן ההמלצות העיקריות שהובאו עד כאן, ומהן התוכניות

אליהו (אלי) רביבו:  בבקשה

יולי יואל אדלשטיין: צוהריים טובים, אני ראש מינהל אכיפה וזרים

יולי יואל אדלשטיין:  היום יש במדינת ישראל כ-20,000 נתיני סודאן ואריתריאה

שפי פז: הוא הוריד את כל אלה שקיבלו מעמד, והוא לא סופר את הילדים

שפי פז:  תן את המספרים האמיתיים

דורון אביטל: זה לא מספר אמיתי

שפי פז: יוסי, תן את המספרים האמיתיים

שפי פז:  תוסיף את הילדים, תוסיף את כל הסודנים שקיבלו מעמד

שפי פז:  אלה לא המספרים האמיתיים

אליהו (אלי) רביבו: שפי, שפי היקרה, בוקר טוב

אליהו (אלי) רביבו:  מכובדיי, אני אתן לך לדבר

הוועדה לביטחון לאומי): אני אתן לכם את זכות הדיבור ותוכלו להעיר הערות

הוועדה לביטחון לאומי):  אתם יודעים איך מתנהלים אצלי הדיונים

הוועדה לביטחון לאומי):  אל תתחילי איתי עכשיו על הצוהריים

הוועדה לביטחון לאומי):  בבקשה, אדוני, תמשיך

אליהו (אלי) רביבו: תציינו לעצמכם את ההסתייגויות מהסקירה, ואז תתייחסו

אליהו (אלי) רביבו:  אני מבקש לקבל סקירה מלאה ובאופן משוחרר

אליהו (אלי) רביבו:  אני רק מבקש, ברשותך, מכובדי יוסי היקר, כשאתה סוקר נגעת בינתיים באריתריאים וסודנים

אליהו (אלי) רביבו:  אני מבקש שתתייחס לכלל הזרים הבלתי חוקיים

אליהו (אלי) רביבו:  אותם תחלק גם לגבי סיווגים, מעמד ואזורים

יולי יואל אדלשטיין: אני אשתדל לפרט כמיטב יכולתי

יולי יואל אדלשטיין:  אני חוזר, יש כ-20,000 נתיני סודן ואריתריאה בארץ; יש עוד כ-4,000 נתינים סודנים בעיקר, שמחזיקים במעמד של תושב ארעי במדינת ישראל, מחבל דארפור

יולי יואל אדלשטיין:  על פי הנתונים שבידינו, כ-40% מסך האוכלוסייה הזאת גרים באזור תל אביב רבתי, והשאר מפוזרים בחלקי הארץ

יולי יואל אדלשטיין:  יש במדינת ישראל עוד כ-25,000 שוהים בלתי חוקיים שהגיעו לכאן כתיירים, ונשארו כאן באופן בלתי חוקי

יולי יואל אדלשטיין:  אני מפריד את הנתינים האוקראינים שנמצאים פה כרגע

יולי יואל אדלשטיין:  מעבר לזה, יש עוד כ-26,000

אליהו (אלי) רביבו: ברשותך, לא את האוקראינים שלא נמצאים כאן בחסות המלחמה

אליהו (אלי) רביבו:  אותם כן תכניס

יולי יואל אדלשטיין: כל האוקראינים נמצאים פה תחת אי-החזרה בגלל המלחמה

יולי יואל אדלשטיין:  חלקם הגיעו לאחר פרוץ המלחמה באוקראינה, עדיין נמצאים עם רישיון התייר שלהם, ב'2, שמוארך מעת לעת, וגם עכשיו הוארך עד סוף השנה

יולי יואל אדלשטיין:  יש עוד קבוצה של כ-8,000 אוקראינים שהיו בארץ לפני המלחמה, ויש פסיקה של השופטת אגמון, שהורתה לנו לתת גם להם רישיונות

יולי יואל אדלשטיין:  בסך הכול מדובר על כ-20,000 אוקראינים

אליהו (אלי) רביבו: במעמד שאתה מדבר עליהם, יש כ-8,000

יולי יואל אדלשטיין: יש כ-8,000 שאין להם רישיון כלל, והם נמצאים בארץ מלפני פרוץ המלחמה באוקראינה

יולי יואל אדלשטיין:  יש את אלה שהגיעו לאחר המלחמה, והם עם רישיון תייר בתוקף, שהוארך עד סוף השנה

יולי יואל אדלשטיין:  מעבר לאוקראינים, כפי שציינתי, יש פה עוד כ-25,000 תיירים שהגיעו למדינת ישראל ולא סיימו את הטיול מחוף לחוף

יולי יואל אדלשטיין:  הם עדיין מסתובבים פה

יולי יואל אדלשטיין:  מעבר להם יש עוד כ-26,000 שוהים בלתי חוקיים שהגיעו לישראל עם אשרות עבודה, ונשארו

יולי יואל אדלשטיין:  אלה עיקרי הנתונים

גלעד קריב: לגבי 25,000 השוהים ללא היתר הנוספים, ו-26,000, אלה שפקעו להם הרישיונות, יש שם מובהקות גיאוגרפית מבחינת אזורי מגורים?     

יולי יואל אדלשטיין: לגבי האוכלוסייה של שוהים בלתי חוקיים, גם מתוך אלה שהגיעו לכאורה כתיירים וגם אלה שהגיעו כעובדים זרים, אין לנו רישום לגביהם

יולי יואל אדלשטיין:  אני לא יודע לגעת בהם ולא יודע לציין

יולי יואל אדלשטיין:  לגבי שאר האוכלוסיות, שהן נתיני סודן ואריתריאה ומבקשי המקלט האחרים שנמצאים איתי בקשר שוטף, כי הם מקבלים ממני רישיון שמוארך מעת לעת, לגביהם אנחנו אוספים את הנתונים כמיטב ההצהרה שלהם, ולכן אני יכול לתת עליהם מידע

יולי יואל אדלשטיין:  לגבי השאר, אין לנו נתונים

אליהו (אלי) רביבו: אנחנו אומרים תמיד כ-20,000 אריתריאים וסודנים, כ-4,000 דארפורים

יולי יואל אדלשטיין: ויש עוד כ-8,200 ילדים, שהם נתיני סודן ואריתריאה

אליהו (אלי) רביבו: 20,000 אוקראינים שהם פליטים, 8,000 אוקראינים שהגיעו לפני כן

יולי יואל אדלשטיין: לא

יולי יואל אדלשטיין:  יש בסך הכול 20,000 אוקראינים

אליהו (אלי) רביבו: זאת אומרת, 12,000 ועוד 8,000?     

יולי יואל אדלשטיין: משהו כזה

יולי יואל אדלשטיין:  יש 25,000 תיירים, כלומר שוהים בלתי חוקיים שהגיעו לארץ מכל העולם באשרת תייר ולא יצאו, ועוד כ-26,000 כאלה שהגיעו באשרת עבודה ונשארו

אליהו (אלי) רביבו: 26,000 שהגיעו באשרת עבודה, הופסקה אשרת העבודה שלהם תוך כדי, או כאלה שסיימו ונשארו?     

יולי יואל אדלשטיין: יש כאלה שסיימו, יש כאלה שהפסיקו, נטשו את המעסיק מסיבות כאלה ואחרות, והלכו לעבוד בתחומים שהרישיון לא מאפשר להם

יולי יואל אדלשטיין:  עם הזמן הם הפכו להיות פה שוהים בלתי חוקיים

שולה קשת: חלקם גם כאלה שהגישו בקשות למשרד הפנים, לקבל תושבות או משהו כזה?     

יולי יואל אדלשטיין: אני לא יודע

יולי יואל אדלשטיין:  יכול להיות שאנשים הגישו בקשות, אבל אין לי נתון כמה מתוכם הגישו בקשות וכמה נדחו

יולי יואל אדלשטיין:  בסך הכול הם נמצאים כרגע בסטטוס של שהייה בלתי חוקית

יולי יואל אדלשטיין:  גם אחד שהגיש בקשה, זה לא הפך אותו לחוקי

שפי פז: מי שמגיע לגיל 18 עובר לרשימה אחרת?     

יולי יואל אדלשטיין: מי שהופך להיות בגיר מהקטינים, נכנס לרשימה של הבגירים

אליהו (אלי) רביבו: אנחנו מדברים על קצת יותר מ-100,000, אבל מכיוון שכל אחד מהם מיותר, נציין שכ-103,000 באופן מצרפי

אליהו (אלי) רביבו:  תרצה לעבור לשאלה השנייה, בנושא חלוקת העבודה לעניין אכיפת פשיעת מסתננים בין המשטרה לרשות האוכלוסין?     

יולי יואל אדלשטיין: בעיקרון, אנחנו אוכפים את השהייה הבלתי חוקית

יולי יואל אדלשטיין:  אנחנו לא אוכפים עבירות פליליות נגד שום מגזר

יולי יואל אדלשטיין:  מי שאוכף את התחום הפלילי זה המשטרה

יולי יואל אדלשטיין:  אנחנו מנסים לסייע בידם כמיטב יכולתנו, במסגרת נוהל המעבר בין הפלילי למינהלי, כמו שאדוני ציין

שפי פז: בקיצור – אין

שפי פז:  אין פקחים

שפי פז:  תשכחו מזה

שפי פז:  אין

יולי יואל אדלשטיין: אנחנו משתדלים לסייע כמיטב היכולת במסגרת הנוהל הזה, אבל אנחנו יכולים לאחוז בשוהים בלתי חוקיים או בנתיני סודן ואריתריאה שעברו עבירות פליליות תחת הצווים שלנו, רק אם אנחנו יודעים להוכיח שיש מסוכנות לציבור

יולי יואל אדלשטיין:  אנחנו לא עוסקים בתחום הפלילי אלא רק בקטע של המסוכנות לציבור

יולי יואל אדלשטיין:  אלה שני מקרים שהמשטרה מטפלת באירוע פלילי כזה או אחר, והיא מעבירה אלינו את הנתינים

יולי יואל אדלשטיין:  אנחנו, תחת הכותרת של מסוכנות לציבור, אחרי שבחנו וקיבלנו חוות דעת, אנחנו משאירים אותם במשמורת על מנת להרחיק אותם מהחברה

שפי פז: כמה כאלה יש?     

יולי יואל אדלשטיין: בשנת 2023 טיפלנו בלמעלה מ-400 נתינים זרים, שהועברו אלינו

יולי יואל אדלשטיין:  אני מחדד שמי שמועבר אלינו מהמשטרה והוא לא נתין סודן ואריתריאה אלא מכל המגזרים האחרים, אנחנו מרחיקים אותו ממדינת ישראל

יולי יואל אדלשטיין:  כלומר, אנחנו מקבלים אותו, מחזיקים אותו במשמורת - - -     

הוועדה לביטחון לאומי): 103,000 אנשים זה בערך עיר בתוך עיר

הוועדה לביטחון לאומי):  כאילו לקחו את לוד ושמו אותה בדרום תל אביב

הוועדה לביטחון לאומי):  יש להם זכות בחירה?     

יולי יואל אדלשטיין: רק מי שיש לו מעמד של תושב ארעי א5 רשאי לבחור לרשות המקומית

הוועדה לביטחון לאומי): לכמה מתוכם יש מעמד כזה?     

יולי יואל אדלשטיין: כ-4,000

אליהו (אלי) רביבו: ל-100,000 אין אפילו זכות הצבעה

שירה עבו: אני מהמוקד לפליטים ולמהגרים

שירה עבו:  בנוגע למשמורת, אמרת שבשנת 2023 מעל 400 איש עברו ממאסר פלילי למשמורת מינהלית?      

יולי יואל אדלשטיין: כן

יולי יואל אדלשטיין:  הם משוחררים בסוף

יולי יואל אדלשטיין:  אני לא יכול להחזיק אותם כל החיים

גלעד הלחמי: הם משוחררים מייד כמעט, כי השופטים משחררים אותם

שפי פז: כי המוקד וכדומה מייד שולחים עורכי דין, מערערים, מגיעים לבג"ץ וכו'

אליהו (אלי) רביבו: ברשותכם, תכף נצלול לשם

אליהו (אלי) רביבו:  ביקשתי לפעול ליצירת מנגנון למספר מזהה אחיד בין כל הרשויות הרלוונטיות לכל השוהים

אליהו (אלי) רביבו:  אני יודע שהבקשה שלי נמצאת בתהליכים מואצים ליישום, ואני מבקש לדעת עד כמה להערכתכם זה יכול לסייע בממשק העבודה לאכיפה, לטיפול רציף ולאפיון אותם שוהים

אליהו (אלי) רביבו:  אני מבקש לשמוע גם את חוות דעתך וגם את נציג המשטרה

שפי פז: מדברים על זה כבר שנים

יולי יואל אדלשטיין: שהמשטרה תענה

רפ"ק חן סאו: צוהריים טובים, אני סגן מפקד תחנת שרת

רפ"ק חן סאו:  יש  מנגנון זיהוי, והתגברנו על כמה קשיים טכנולוגיים

אליהו (אלי) רביבו: לא, הוא עדיין לא קיים

רפ"ק חן סאו: הוא קיים באופן כמעט מלא, עוד לא לגמרי

אליהו (אלי) רביבו: הוא עדיין לא מוטמע

אליהו (אלי) רביבו:  גם אם הוא קיים, הוא עדיין לא מוטמע

רפ"ק חן סאו: לא תמיד זה מוטמע ברמת הניידת בשטח

רפ"ק חן סאו:  אם תגיע למתקן, כבר תוכל בגישושי מחשב לצמצם את הפער

אליהו (אלי) רביבו: חשוב שנציין, כדי ששאר החברים ייכנסו לאירוע, שהדרישה שלי היא שיהיה מספר מזהה אחד בכלל המערכות שאיתם השוהה מגיע לתקשורת – רפואי, ביטחוני, אזרחי, חינוכי

רפ"ק חן סאו: זה לא קיים, אדוני

רפ"ק חן סאו:  היום יש לנו אפשרות להקיש מספר זהויות שזה אותו אדם, אבל זה לא חונה לפתחה של המשטרה

רפ"ק חן סאו:  אנחנו לא מנפיקים מספרי זיהוי לאנשים

אליהו (אלי) רביבו: זה לא חונה אצלכם, אבל אני ביקשתי שמנגנון כזה יוקם לאלתר

אליהו (אלי) רביבו:  אגב, אלה שחששו מראש לתת להם מספר מזהה – היה חשש של הוכחת זיקה ושיוך למדינה

אליהו (אלי) רביבו:  אני סבור שבזמן הזה הם בינתיים נטמעים, וככל שחולף זמן, קשה יותר לעזור להם לעזוב את הארץ

יולי יואל אדלשטיין: אדוני היושב-ראש, הנושא הזה עלה במספר פורומים, גם לפני כשלושה שבועות

יולי יואל אדלשטיין:  היה ביקור של מנכ"ל משרד ראש הממשלה במרחב תל אביב, והסוגיה הזאת עלתה שוב

יולי יואל אדלשטיין:  מנכ"ל הרשות מטפל בסוגיה הזאת

יולי יואל אדלשטיין:  לגבי המשטרה, הם קיבלו מאיתנו את בסיס הנתונים הביומטרי של הזרים, ודרך זה הם מצליחים לזהות אותם באופן יותר ממוקד

דורון אביטל: הייתי רוצה לדעת מה התפקיד של מינהל אכיפה וזרים בכל שאר ימות השנה, חוץ מאשר כשהמשטרה מביאה להם כל מיני מעצרים או פושעים

דורון אביטל:  מה הם עושים בעצם?     

אליהו (אלי) רביבו: תצטרך להתאפק לתחילת הדיון הבא

אליהו (אלי) רביבו:  הוא עוסק בנושא הזה

דורון אביטל: אף פעם לא ראיתי אותם בשטח

שפי פז: כבר שנים לא

אליהו (אלי) רביבו: נתייחס לזה בדיון הבא

אליהו (אלי) רביבו:       אני אבקש מנציגי המשטרה להציג לנו נתונים על הפשיעה של מסתננים בשנת 2023, תיקים שנפתחו, תיקים שנסגרו, כמה מתוך התיקים בתחנת שרת הם נגד מסתננים, והאם פשיעת מסתננים היא בעיקר כלפי מסתננים או כלפי כלל האוכלוסייה

אליהו (אלי) רביבו:  לפני שתשיב לזה ואני אשאל את יתר השאלות, אני אבקש לתת את רשות הדיבור לחברי, חבר הכנסת גלעד קריב

גלעד קריב: תודה, אדוני

גלעד קריב:  צוהריים טובים לכולם, ראשית, אני מברך על קיומו של הדיון

גלעד קריב:  אני לא בטוח שהייתי מסתפק בכותרת שאתם נתתם, אבל אין שום ספק שתושבי שכונות דרום תל אביב מתמודדים שנים ארוכות ותחת מגוון של ממשלות ושל שרים לביטחון לאומי או שרי ביטחון פנים, עם מציאות שאזרחים במדינה מתוקנת לא צריכים להתמודד איתה

גלעד קריב:  זאת אמירה שמחייבת את כולנו לא רק לומר את הדברים, אלא גם להתגייס

גלעד קריב:  מי שבממשלה – לפעולה, ומי שבכנסת – לפיקוח פרלמנטרי ולחקיקה

גלעד קריב:  חשוב לי לומר זאת, מכיוון שאומר גם דברים שלא כל מי שמסביב לשולחן יסכים איתם

גלעד קריב:  אני מקווה שתאמינו לי, שהדברים נאמרים מתוך מודעות מלאה למציאות שהיא באמת בלתי נסבלת

גלעד קריב:  אני לא מקל בה ראש לרגע

גלעד קריב:      מכיוון שהיושב-ראש, חבר הכנסת רביבו, הזכיר בפתח דבריו את הסיור שהתקיים ביוני, ולקחתי חלק בדיון שלו, אני מתחבר לנקודת המוצא שאתה הצעת, ולכן גם ביקשתי לדבר לפני נציגי המשטרה

גלעד קריב:  לפני שחבר הכנסת רביבו והשר וסרלאוף יצאו לסיור ברחובות – אני לא הייתי בשלב הסיור, אם כי סיירתי בסיורים שונים באותן שכונות – התקיים דיון בתחנת המשטרה במרחב

גלעד קריב:  בדיון הזה הוצגה מצגת נרחבת לחברי הכנסת

גלעד קריב:  הדיון לא הוגדר כחסוי, ונטלו בו חלק גם הרבה מאוד נציגים מעיריית תל אביב, וגם נציגי ארגונים אזרחיים

אליהו (אלי) רביבו: לא, לא, לא, לא

אליהו (אלי) רביבו:  חשוב שנעמיד את הדברים על דיוקם

אליהו (אלי) רביבו:  חבר הכנסת קריב, מכיוון שהנציגים האזרחיים לא קיבלו אישור לקחת חלק בדיון ובסיור, הגעתי בחמש לפנות בוקר, זכיתי להתפלל בשכונה והתחלתי את הבוקר בסיור שארגנו נציגי השכונה

אליהו (אלי) רביבו:  לאחר מכן הגעתי לדיון, ומשם יצאנו לסיור בליווי המשטרה

גלעד קריב: אני רק אומר שהדיון לא הוגדר כדיון חסוי

גלעד קריב:  לא הוגדר

גלעד קריב:  מה לעשות, יש נהלים בכנסת מתי מגדירים דיון חסוי

גלעד קריב:  הדיון הזה לא הוגדר כדיון חסוי

גלעד קריב:  הוצגה לנו מצגת, ובמצגת הזאת נמסרו נתונים מספריים

גלעד קריב:  המצגת הזאת לא הועברה לאחר ההצגה לחברי הוועדה, שלא השתתפו בדיון, והיא גם לא נכללה בפרוטוקול הדיון

גלעד קריב:  אני, כחבר הוועדה לענייני עובדים זרים, ביקשתי לקבל לידיי את המצגת

גלעד קריב:  קיבלתי אותה באופן חלקי – הסירו מהמצגת מספר שקפים

אליהו (אלי) רביבו: את השקף האחרון

גלעד קריב: מייד אני אומר

גלעד קריב:  באמצעות דיקלה, מנהלת הוועדה, שסייעה לי, פניתי מספר פעמים בכתב על מנת לקבל את הנתונים כולם

גלעד קריב:  משעה שאחרי שבועות נמסר מטעם המשרד לביטחון לאומי, מלשכת השר, שהנתונים שהוסרו הם חסויים, למרות שהם הוצגו בדיון לא חסוי, ביקשתי שהם יועברו אחר כבוד לכספת בכנסת, וכל חבר כנסת שירצה לראות את הנתונים, יוכל לעיין בהם

גלעד קריב:  הדבר הזה לא קרה עד היום, למרות פניותיי גם ליושב-ראש הכנסת, גם ליועצת המשפטית של הכנסת

גלעד קריב:  הנתונים לא הועברו לכנסת

גלעד קריב:       מתוך כבוד לתשובה הקצת מוזרה שקיבלנו מלשכת השר – הרי בכל זאת, הנתונים הוצגו בדיון לא חסוי – לא אפרט את הנתונים

גלעד קריב:  אני זוכר אותם

גלעד קריב:  אני רק אומר שני דברים לגבי הנתונים שהמשטרה הציגה

גלעד קריב:  נתון אחד שלא הוגדר כחסוי, כי הוא היה בחלק שהגיע אלינו, ואתה הזכרת אותו עכשיו, מדבר על תת-איוש קיצוני של התקנים במרחב הרלוונטי של המשטרה

גלעד קריב:  הנתון הכללי דיבר על איוש של 70%, אבל כששאלנו מה האיוש של שוטרי השטח, של הסיירים, לא של האנשים שיושבים בתחנה, אלא של אלה שנמצאים ברחובות, הגענו לנתון המדהים של 50% איוש

גלעד קריב:  זאת אומרת, יש רק מחצית מהשוטרים שמתוקננים

גלעד קריב:       בדקנו האם ניתנות כל מערכות התמריצים שהמשטרה יודעת לתת

גלעד קריב:  הן ניתנות בתחנות אחרות מאתגרות

גלעד קריב:  יש תחנות משטרה מאתגרות ברחבי הארץ, חלקן, למשל, ביהודה ושומרון, שזה אזור מאוד מאתגר, נכון? מחוז ש"י הוא מחוז מאתגר לשירות

גלעד קריב:  גילינו שבמחוז ש"י ניתנים תמריצים מאוד נרחבים לשוטרים, כדי שיהיה קל לגייס שוטרי סיור באותן תחנות

גלעד קריב:  התמריצים הללו, נכון ליוני, לא ניתנו בשכונות דרום תל אביב

גלעד קריב:  לכן, תושבי דרום תל אביב פוגשים מחצית מהשוטרים שהם אמורים לפגוש על פי התקנון, כאשר כולנו יודעים שצריך להכפיל את התקן

גלעד הלחמי: לא שאלת את עצמך למה מלכתחילה יש 50%

גלעד קריב: כמו שכולנו יודעים, יש בעיית איוש

אליהו (אלי) רביבו: אני סקרתי את זה

אליהו (אלי) רביבו:  אמרתי שיש קושי בגיוס

גלעד קריב: חברים, הכול נכון

גלעד קריב:  יש מציאות קשה, ואנחנו יודעים

גלעד קריב:  אני אומר את הנתונים, ואני יודע שבתחנות מורכבות של המשטרה יש מערכות תמריצים, והם לא ניתנו בשכונות דרום תל אביב

גלעד קריב:  זה נתון גלוי – איוש של 50% ביוני

גלעד קריב:  לגבי הנתון החסוי, לא הייתה שום הגדרה פורמלית של נתונים חסויים, ועקרונית, מכיוון שזה הוצג בדיון אני יכול לחזור עליו, אבל מתוך כבוד אני לא אדבר על המספרים – גם אותם אני זוכר

גלעד קריב:  אני רוצה לומר את הנתון הבא, על פי נתוני משטרת ישראל, אחוז המעורבות של מהגרי העבודה ללא רישיון, השוהים הלא חוקיים, בפשיעה בשכונות, על פי נתוני המשטרה, נמוך בצורה משמעותית מתחת לשיעור

גלעד קריב:  הנתונים שהוצגו לנו דיברו על כלל אוכלוסיות השוהים ללא רישיון, לרבות האוכלוסייה של הסודנים והאריתריאים, שההגדרה שלהם אחרת

גלעד קריב:       אני לא מביא את הנתונים האלה; אני לא המצאתי אותם

שפי פז: יש לזה תשובה מאוד פשוטה, אם תיתן לי לענות לך

הוועדה לביטחון לאומי): שפי, את לא אמורה לענות לו

הוועדה לביטחון לאומי):  תני לו לסיים

שפי פז: המשטרה לא מגישה תלונות

הוועדה לביטחון לאומי): שפי, לא, לא

הוועדה לביטחון לאומי):  תנו לחבר הכנסת להציג את הדברים שלו, ואחרי זה נתייחס

גלעד קריב: לא, לא

גלעד קריב:  צר לי

גלעד קריב:  זה לא נכון כי את השאלות האלה שאלנו

גלעד קריב:  המשטרה לא פועלת רק על פי תלונות

קריאה: גם יזום

גלעד קריב: נכון

גלעד קריב:  אני רוצה לומר שאני לא מקל ראש לרגע

גלעד קריב:  מי שנוסע ברחובות דרום תל אביב רואה שיש שם מציאות – גם בגלל שתי תחנות מתדון, שהועמסו על שטח גיאוגרפי קטן

גלעד קריב:  לכל הערים בגוש דן היה נוח לטאטא את הסיפור הזה לשם

גלעד קריב:  המציאות קשה, בלתי נסבלת

גלעד קריב:  שאלתי את השאלות, ויש פשיעה גם בקרב האוכלוסייה של השוהים הבלתי חוקיים ושל מבקשי המקלט מאריתריאה וסודן, כי יש פשיעה בכל אוכלוסייה

גלעד קריב:  אוכלוסייה שבהגדרתה היא אוכלוסייה מהגרת, שאין לה מערכות ותשתיות של רווחה, של בריאות וכו', יש שם - - -     

שפי פז: גם זה לא נכון

גלעד קריב: שפי, אני מסיים בעוד דקה

אליהו (אלי) רביבו: שפי, סיכמנו משהו ויש לנו איזשהו קילומטרז' משותף

אליהו (אלי) רביבו:  תצייני לך את כל ההסתייגויות לגבי הסטיות, השגיאות והעיוותים, ותתייחסי אליהן ברשות הדיבור שלך

גלעד קריב: שפי, אני מסיים בעוד דקה

גלעד קריב:  אני אומר לך, ראיתי מה שקרה ברחובות דרום תל אביב באותן שתי שבתות מאוד מאוד קשות

גלעד קריב:  אסור להקל ראש בשום דבר; אסור להקל במציאות ברחובות

גלעד קריב:  צריך להתייחס במלוא הרצינות

גלעד קריב:  לצערי, יותר מדיי פוליטיקאים מכל הצדדים עסקו בנושא הזה ברמה פופוליסטית והפריחו סיסמאות

גלעד קריב:  יותר מדיי מפלגות השתמשו בנושאים האלה, במצוקה, בשביל קמפיינים של בחירות, ואחרי שהם נבחרו, עשו מעט מאוד

גלעד קריב:       לשכת השר לביטחון לאומי סירבה להעביר את הנתונים, ואני אומר שוב, המשטרה היא זאת שהציגה נתונים, ששיעור המעורבות של האוכלוסייה, שהוגדרה כאן בכותרת, בפשיעה, נמוך מהשיעור שלה באותן שכונות

גלעד קריב:  זה לא אומר שהבעיה לא קיימת, זה לא אומר שלא צריך לטפל בפשיעה

גלעד קריב:  הכול נכון

גלעד קריב:  אני רוצה התייחסות של המשטרה, ושהמשטרה תאמר כאן באיזה אוכלוסיות בדיוק באותם אזורים יש איתור של שיעורי פשיעה חריגים ומוגברים

גלעד קריב:  תתייחסו לזה

גלעד קריב:  הרי אנחנו פה בכנסת, וצריך לדבר על נתונים

גלעד קריב:  תנו, בבקשה, את הנתונים המלאים, ואל תאמרו רק כמה תיקים פתחתם

גלעד קריב:  תנו אחוזים של שיעורי הפשיעה מקרב האוכלוסייה

גלעד קריב:       אני רוצה לומר לכם, שבהרבה מקרים הקורבנות הראשונים של הפשיעה הם האזרחים והתושבים הישראלים שחיים בשכונות הללו

גלעד קריב:  הם הקורבנות הראשונים

גלעד קריב:  לאחר מכן, יש עוד מעגל של קורבנות מקרב האוכלוסייה שפה הוגדרה במילה אחת – מסתננים

גלעד קריב:  גם בתוכם יש הרבה מאוד קורבנות של פשיעה, וזה לא צריך לגרום לנו להקל ראש לרגע בצורך לטפל

גלעד קריב:  אם אתם רוצים דיון רציני, אני רוצה את הנתונים שהצגתם ביוני, ולשמוע אם יש שינוי

גלעד קריב:  תציגו אותם פה

גלעד קריב:  מה שיעור האוכלוסייה שהוצגה על ידי מר אדלשטיין בקרב גורמי הפשיעה, בערים שבהן הם נמצאים

גלעד קריב:  משם נמשיך את הדיון מה עושים כדי לטפל בפשיעה

הוועדה לביטחון לאומי): חבר הכנסת גלעד קריב, תודה

הוועדה לביטחון לאומי):  אני חייב הערה אחת לגלעד, גם החיילים שמשרתים בתל אביב מקבלים פחות כסף מהחיילים שמשרתים בלבנון, בעזה וביהודה ושומרון

גלעד קריב: אני לא מדבר על שכונות בכל תל אביב

גלעד קריב:  כשבאה המשטרה ואומרת פעם אחר פעם: יש לנו מצב חירום - - -     

הוועדה לביטחון לאומי): דיברת על תגמול

גלעד קריב: אני יודע

גלעד קריב:  ההחלטה לתמרוץ שוטרים היא לא החלטה שאומרת: כל יהודה ושומרון

גלעד קריב:  ביהודה ושומרון יש תחנות שיש בהן תמרוץ מוגבר, למשל, בתוך חברון

גלעד קריב:  כשאנחנו נמצאים במצב שבו במרחב שרת יש תת-איוש הרבה יותר גבוה מתת-איוש בלב תל אביב, אתה מצפה שיהיה מאמץ בין אם בתגמולים, בין אם בהבטחת קידום יותר מהיר לשוטר מקוף בדרום תל אביב

גלעד קריב:  תביאו שוטרים

הוועדה לביטחון לאומי): בבקשה, סגן מפקד התחנה

רפ"ק חן סאו: אני מתנצל, אין לי פה נתונים

רפ"ק חן סאו:  אלה לא הנתונים שהתבקשנו להביא לדיון

גלעד הלחמי: יש לנו נתונים מ-2017

הוועדה לביטחון לאומי): לא, אני לא צריך נתונים מ-2017

הוועדה לביטחון לאומי):  הייתי אצלם לפני חודש, וראיתי נתונים

גלעד קריב: חבר'ה, יש למשטרה נתונים מעודכנים עד יוני 2023, הם פשוט לא העבירו אותם לכנסת

גלעד הלחמי: תושבי דרום תל אביב כבר גמרו להתלונן

גלעד הלחמי:  הם חיים ככה כבר מעל עשור, ופשוט לא מתלוננים

גלעד הלחמי:  כל הנתונים לא נכונים, ולא יעזור לך שום דבר

דורון אביטל: אין גם נתונים על ילדים

דורון אביטל:  הילדים עושים טרור בשכונה

גלעד הלחמי: הסטטיסטיקות שאתה עושה לא נכונות

גלעד הלחמי:  גמרנו להתלונן אצל המשטרה

הוועדה לביטחון לאומי): אני אתן לכם את זכות הדיבור בצורה מסודרת

הוועדה לביטחון לאומי):  בואו נשמע מה שכן אפשר לשמוע

הוועדה לביטחון לאומי):  בבקשה, המשטרה

רפ"ק חן סאו: שוב, אני מתנצל

רפ"ק חן סאו:  לא התבקשנו להביא את הנתונים האלה

רפ"ק חן סאו:  הפילוחים שביקש חבר הכנסת קריב לעשות, הם לא משהו שאני יכול לעשות אד-הוק, לאתר מתוך התיקים מי מופיע ברשימות שלו, מי בסטטוס קורבן, מי בסטטוס חשוד

רפ"ק חן סאו:  אין לי פה אמצעים לעשות את זה, וזה לא עלה בזימון

גלעד קריב: אתם רואים את הכותרת של הדיון?     

הוועדה לביטחון לאומי): לא רק את הכותרת, גם הדברים שהתבקשו מראש להגיש

רפ"ק חן סאו: זה לא היה כתוב בזימון

גלעד קריב: יש פה נציג מלשכת השר? הוא שולח נציגים כמעט לכל דיון

אורלי ענבר: אני מהמשרד לביטחון פנים

גלעד קריב: יש נציג מלשכת השר? בכל דיון שהייתי באיזושהי ועדה בכנסת, למשל בנושא רפורמת הנשק, היה נציג של המזכיר הביטחוני של השר

גלעד קריב:  אם השר חשוב לו הנושא, שישלח נציג, ואז נשאל אותו למה הוא לא העביר את הנתונים

הוועדה לביטחון לאומי): חבר הכנסת גלעד קריב, תנו לי לנהל את הדיון הזה, בבקשה

גלעד קריב: סליחה, אדוני היושב-ראש

הוועדה לביטחון לאומי): אני מבין שלא הבאתם את הנתונים, למרות שלפחות מהמסמכים שנשלחו, כן התבקשתם להציג את הנתונים

הוועדה לביטחון לאומי):  מה אנחנו יכולים לדעת עכשיו? האם יש גיוס מסיבי לאחרונה? האם יש נתונים על עלייה בפשיעה? ירידה בפשיעה? נשמח לשמוע

הוועדה לביטחון לאומי):  בין השאר, שמעתם ברקע צעקות של תושבי דרום תל אביב

הוועדה לביטחון לאומי):  אם אתם יכולים להתייחס להערות שהם העירו, אני אשמח

שולה קשת: רק הערה, אני גם תושבת דרום תל אביב

שולה קשת:  אני לא צועקת, אבל ביקשתי גם זכות דיבור

הוועדה לביטחון לאומי): אני אתן לך, בוודאי

הוועדה לביטחון לאומי):  כל מי שנמצא פה, ידבר

הוועדה לביטחון לאומי):  בבקשה

רפ"ק חן סאו: נתוני עשייה של המינהלת שהקים מפקד המחוז, אמיר יציג מייד

רפ"ק חן סאו:  אלה נתונים מהחודשים האחרונים של מינהלת שמחוז תל אביב הקים מכוחותיו, כדי לטפל בתופעות פשיעה, לא לפי מי מבצע את הפשיעה, אלא בתופעת הפשיעה בתא השטח שבו היא מתבצעת

רפ"ק חן סאו:  לגבי אחוזי האיוש, תחנת שרת, שמו שנאמר פה – ללא שינוי

רפ"ק חן סאו:  70% איוש, אבל במקצועות הליבה ובתפקידי השטח, לדוגמה בסיור, זה פחות מ-50% איוש

רפ"ק חן סאו:  הדברים נכונים

רפ"ק חן סאו:  לצערי, אנחנו לא מצליחים להתגבר על זה

רפ"ק חן סאו:  אני באופן אישי עוסק בגיוס שוטרים, וצריך להבין שגם שוטר שאני מגייס, והתגייסו חמישה כאלה החודש, עד שאני אראה אותו עצמאי בשטח, זה כמעט שנה

רפ"ק חן סאו:  הליך הגיוס לוקח גם עוד כמה חודשים

רפ"ק חן סאו:  גם אם מופיעים במצבה 110 שוטרים, כמו שאדוני אמר, זאת לא מצבה פעילה

רפ"ק חן סאו:  אני לא רוצה להיכנס לזוטות האלה

הוועדה לביטחון לאומי): חשוב לי שהציבור יבין שאנחנו כן מצליחים

הוועדה לביטחון לאומי):  אומנם לא בקצב שרצינו ולא בכמויות שרצינו, אבל כן מצליחים לגייס שוטרים נוספים למשטרת ישראל

הוועדה לביטחון לאומי):  לא כמו שרצינו, לא כמו שצריך

גלעד קריב: 2,700 עזבו, 600 הצטרפו

גלעד קריב:  יש ירידה

רפ"ק חן סאו: בתחנת שרת אין ירידה במספר השוטרים, ורק החודש התגייסו חמישה שוטרים לתחנת שרת, מחוז תל אביב

רפ"ק חן סאו:  באופן ספציפי, מפקד המחוז וסגנו משקיעים המון אמצעים בתחנת שרת

רפ"ק חן סאו:  אני יכול לפרט, אבל הם אצלנו חדשות לבקרים

רפ"ק חן סאו:  שיפצו את חדר האוכל, את חדר הכושר, את חדרי המנוחה

רפ"ק חן סאו:  משקיעים בתחנה כל מה שהמחוז יכול לעשות in house – אנחנו מקבלים הכול

רפ"ק חן סאו:  נושא התמריצים לא חונה אצלנו

הוועדה לביטחון לאומי): זה חונה אצלנו, וזה בסדר

הוועדה לביטחון לאומי):  כבר קיימתי על זה דיון

גלעד קריב: חייבים להבין את התשובות מתוך אמונה שזה יטופל

גלעד קריב:  במיוחד כשיש יו"ר ועדה שלא ירפה מהנושא

גלעד קריב:  צריך לומר שביוני, בדיון באחת משתי הוועדות, הועלה נושא התמרוץ

גלעד קריב:  ישבו שם נציגים בכירים של המשטרה

גלעד קריב:  ישב שם, אם אני לא טועה, נציג לשכת השר

גלעד קריב:  הגיע שר נוסף ממפלגתו של השר לביטחון לאומי, ואחרי שמונה חודשים אנחנו שומעים היום שנושא התמרוץ לא טופל

גלעד קריב:  או שיש

גלעד קריב:  אם יש – נברך אתכם

הוועדה לביטחון לאומי): בואו נמשיך

הוועדה לביטחון לאומי):  אני אשמח לשמוע גם את המינהלת

גלעד קריב: אין שום נתונים לגבי שיעורי הפשיעה?     

אמיר דוד: צוהריים טובים, כאחד שנמצא בשטח יום-יום, אני לא יודע על מה מתלוננים או לא מתלוננים – אני חש את זה על בשרי

אמיר דוד:  מדי יום אנחנו עוסקים באירועים שקשורים לאוכלוסייה הזרה, בדגש על בני הנוער

אמיר דוד:  האירועים האלה מאופיינים בעיקר באירועי ונדליזם כאלה ואחרים, גם במוסדות ציבור, גנים, פארקים וכל מה שקשור בכך, וגם כלפי אזרחים שגרים בשכונה

אמיר דוד:  מיידים אבנים

אמיר דוד:  מניתוח של מצלמות והתחקות אחר הצעדים, זה נראה משהו שהוא על הדרך, לא סימון יעד ספציפי כזה או אחר

אמיר דוד:  מדי יום יש אירועי אלימות, בעיקר ביניהם, על רקע של מה שדובר עליו פה בהתחלה

אמיר דוד:  בנוסף, יש אירועי שוד שהם אירועים חוצים, לא רק של אוכלוסייה זרה – בואו נשים את הדברים כהווייתם

אמיר דוד:  יש אירועי שוד שקורים, בדגש על תחנת שרת ותחנת תל אביב דרום, כפי ששינו את שמה

אמיר דוד:  יש אירועים רבים בתא השטח הזה

אמיר דוד:       התפקיד שלי בחוויה של כולם הוא לנהל איזושהי מפקדה

אמיר דוד:  הבאתי כוח חיצוני, שהוא לא הכוח של התחנה

אמיר דוד:  זה כוח משמעותי של 80 לוחמי מג"ב, שפועלים 24/7 בתחום שרת והשכונות או תל אביב דרום

אמיר דוד:  אפשר אחרי זה אולי לשמוע את התחושות של האזרחים בעקבות הפעילות שלנו

אמיר דוד:  אנחנו עושים כל שביכולתנו בצורה של מבדיל ומדייק – עושים הבחנה בין שומר החוק לבין העבריין

אמיר דוד:  בסוף, כולם בני אדם, ואני יושב פה גם עם ארגונים של העירייה, כמו מסיל"ה

אמיר דוד:  גל חברה שלי לסיעור המוחות שאנחנו עושים בפורומים, כדי לראות שאנחנו באמת בכיוון

אמיר דוד:  אנחנו מנסים לעשות כל שביכולתנו למצב את המצב, כאשר המטרה שהגדיר הממ"ז היא להחזיר את תחושת הביטחון לאזרח, יהיה אשר יהיה

אמיר דוד:  אזרח הוא אזרח

אמיר דוד:  להחזיר את תחושת הביטחון לכל מי שגר בדרום תל אביב

אמיר דוד:  אנחנו יודעים שההשפעה שלנו היא לא רק כלפי אזרחי מדינת ישראל

אמיר דוד:  שמעתי מהלכי רוח מודיעיניים – דברים שאפשר לומר – שגם תומכים ומתנגדים מרגישים יותר בטוח להלך ברחובות בעקבות הפעילות שלנו

אמיר דוד:  אנחנו נוכחים בשטח ואנחנו יודעים לתת מענה קריאטיבי-מבצעי

הוועדה לביטחון לאומי): כמה זמן עובדת המינהלת?     

אמיר דוד: המינהלת עובדת 107 ימים שאנחנו נמצאים

אמיר דוד:  אגב, חשוב לי להגיד שזה בליבו של מפקד המחוז

הוועדה לביטחון לאומי): מי עוד שותף למאמץ הזה, חוץ מתחנת שרת ומג"ב? הבנתי שיש שם גם מתנדבים וגם את סל"ע

אמיר דוד: השותפה הכי מרכזית היא עיריית תל אביב

אמיר דוד:  באמת שותפה מרכזית מאוד, שנותנת מעטפת יחד איתנו בכל מה שקשור

אמיר דוד:  זירת תל אביב, על כלל הגופים שלה, מהתקנת מצלמה נוספת דרך הכוחות המבצעיים שלה, מה שנקרא סל"ע, אופנועים, ריידרים – כל מה שקשור, הם איתנו בחוויה על מלא

אמיר דוד:  זאת אומרת, יום-יום ושעה-שעה הם שותפים, ואנחנו כתף אל כתף באירוע

אמיר דוד:  יש לנו מינהלת גז, משרד התשתיות, ביטוח לאומי, ובין יתר הפעולות של העירייה היא גם תיאוריית החלונות השבורים, כפי שאנחנו אימצנו

אמיר דוד:  בואו נתחיל לעשות סדר ברחובות, ואולי המאפיינים של הסדר והניקיון ישליכו

אמיר דוד:  חברת החשמל, הפדרציה

אמיר דוד:  אנחנו עובדים אפילו עם פקחים של חברת דן, כשעולים אנשים לאוטובוס ולא משלמים, תוקפים ומשפיעים על אזרחים

אמיר דוד:  אני יכול להצטרף למה שנאמר פה, שאנשים לא מתלוננים

אמיר דוד:  קורים אירועים מדי יום, ואנשים לא מתלוננים

אמיר דוד:  אנחנו מכירים את זה

אליהו (אלי) רביבו: ברשותך, אני מתנצל בפניך ובפני כל הנוכחים

אליהו (אלי) רביבו:  בשל אילוץ פרלמנטרי בוועדת הכספים, שעוסק בדיוני התקציב, אני נאלץ לצאת להפסקה

אליהו (אלי) רביבו:  הוועדה תתכנס בעוד כמה דקות בחזרה

הוועדה לביטחון לאומי): 	אני מחדש את הישיבה

הוועדה לביטחון לאומי):  אמיר, אתה תמשיך ומייד אחרי זה ידבר נציג עיריית תל אביב

אליהו (אלי) רביבו: בהזמנה שקיבלתם מהוועדה התבקשתם להציג נתונים והתייחסות עומק, ובכל זאת הגעת ללא נתונים מספקים

אליהו (אלי) רביבו:  מה הסיבה?     

רפ"ק חן סאו: התבקשנו להציג את נתוני העשייה של המינהלת שהוקמה, והוא מציג אותם

רפ"ק חן סאו:  זה בדיוק מה שרשום בסעיף 2, אדוני

אמיר דוד: ביקשו שנדבר על תיקים וכמה מעורבות וכו'

אמיר דוד:  עם זה לא הגענו, אבל נתוני עשייה יש

רפ"ק חן סאו: התבקש פילוח של סך הזרים בתיקים כקורבנות וכחשודים

רפ"ק חן סאו:  זאת שאלה מאוד ספציפית שצריך לדעת לענות עליה

רפ"ק חן סאו:  מה שרשום בזימון זה עדכון על עבודת המינהלת שהוקמה במחוז תל אביב, ונתוני כוח אדם

אליהו (אלי) רביבו: זאת לא שאלה שיכולתם להניח שתישאלו לגביה? זה בסיס הדיון

רפ"ק חן סאו: הוא התייחס למצגת ספציפית מחודש יוני

רפ"ק חן סאו:  אני לא יודע מה היה שם באותה מצגת

רפ"ק חן סאו:  הוא כל הזמן דיבר על זה

רפ"ק חן סאו:  יש לנו נתוני אמ"ש עדכניים, מאוד קונקרטיים, ונגענו בזה באחוזי איוש, באחוזי תקינה, במצבה פעילה, וכל נתוני המפקדה פה

אליהו (אלי) רביבו: נצטרך לחלק את ההתייחסות שלכם לשני חלקים: עניין מצבת כוח האדם, עם האתגרים והדרך שלכם להתגבר על אותו קושי בגיוס

אליהו (אלי) רביבו:  החלק השני הוא נתונים סטטיסטיים לעניין מעורבות בפשיעה של שוהים זרים

אליהו (אלי) רביבו:  השוהים הזרים מחולקים למסתננים ולכל השאר

אליהו (אלי) רביבו:  בניתם את זה לאורך השנים בגרפים מאוד מאוד ברורים, שצבועים בכחול, אפור ואדום

אליהו (אלי) רביבו:  האדום הוא אריתריאים, סודנים ודארפורים, האפור הוא יתר הזרים הבלתי חוקיים, והכחול הוא אזרחים ישראלים

אליהו (אלי) רביבו:  לכן אני מבקש שיהיה רצף המשכי בסקירה כי זה מדד שמספר לנו סיפור מלא

אליהו (אלי) רביבו:  יש נתון שאני וחברי חבר הכנסת פוגל שמנו לב אליו, והוא נתון מדאיג מאוד ולא מרבים להתייחס אליו

אליהו (אלי) רביבו:  יש עלייה מתמדת, גם אם זוחלת, באחוזי הפשיעה בקרב הזרים, שהם לא מסתננים

אליהו (אלי) רביבו:  בעבר היקף המעורבות שלהם היה נמוך יותר משל הישראלים, עד כדי אפסי, והוא הולך ומטפס

אליהו (אלי) רביבו:  בחלק מהשנים הוא אפילו עובר את אחוז הישראלים המעורבים בפשיעה

אליהו (אלי) רביבו:  בדרך כלל, מי שאין לו מעמד, הוא שוהה בלתי חוקי והוא כל-כך חרד כי הוא בר-הרחקה, אמור להיות לו איזשהו רצון להישאר מאחורי הקלעים ולא להתבלט כמי שמבצע עבירות

אליהו (אלי) רביבו:  הנתון הזה מדאיג אותי מאוד

גלעד קריב: מאיפה הנתונים האלה?     

אליהו (אלי) רביבו: המשטרה פרסמה ואיגדה לאורך השנים

גלעד הלחמי: לא, היא לא פרסמה

גלעד הלחמי:  ביקשנו לפי חוק חופש המידע

אליהו (אלי) רביבו: כן, זה נקרא שהיא פרסמה

גלעד הלחמי: ביקשנו את זה, ואז היא נתנה

אורלי לוינזון סלע: אפשר לראות את הנתונים?      

גלעד קריב: אני רק רוצה לומר שהתחושה, כמו בהרבה מאוד ועדות בכנסת, שהדיון לא יושב על תשתית של נתונים

אליהו (אלי) רביבו: אני דיברתי כרגע על נתונים

גלעד קריב: אז שיציגו אותם

אליהו (אלי) רביבו: לפני שהגעת ביקשת את מה שאתה מדבר עליו, ואני הערתי על כך שמגיעים לדיון ללא נתונים מספקים

אליהו (אלי) רביבו:  אבל אני לא מסתמך על ההכנה המקדימה של הנציגים, ואני משתדל לקבל נתונים

גלעד קריב: אני מבקש את הנתונים של המשטרה כבר שמונה חודשים ולא מקבל אותם

הוועדה לביטחון לאומי): אבל זה בגלל שזה אתה

גלעד קריב: אין לי ספק שאצל המנהיגות של המשרד זה קשור בעיקר לשאלה מי ביקש

שפי פז: לא, זה לא קשור

שפי פז:  גם אנחנו מבקשים כל הזמן ולא מקבלים

גלעד קריב: גם במקרה שלך, שפי, זה קשור במי שביקש

גלעד קריב:  בעניין הזה אנחנו באותה סירה, את ואני

אליהו (אלי) רביבו: בבקשה, יסיים נציג המינהלת

אמיר דוד: ברשותכם, שאל חבר הכנסת פוגל לגבי השותפים לעניין מינהלת הזרים

אמיר דוד:  דיברתי על משרד התשתיות, דיברתי על העירייה

אמיר דוד:  אני אחזור בשבילך, אדוני, ואומר שהעירייה שותפה מלאה כתף אל כתף, בעיקר הכוחות המבצעיים של העירייה, ולא רק

אמיר דוד:  גם גורמי רווחה כמו ארגון מסיל"ה, וגל חברתי יושבת פה לימיני, ואולי תתייחס לזה בהמשך

אמיר דוד:  ביטוח לאומי, חברת החשמל, הפדרציה, פקחים של חברת דן כי גם שם יש כל מיני אירועים שאנחנו מקבלים, מרכז הקנסות ובסוף הלקוח, שהוא מאוד מאוד חשוב, ואלה התושבים

אמיר דוד:  אני בקשר יומי עם תושבי דרום תל אביב

אמיר דוד:  אני לא מחליף את מוקד 100 ולא מתיימר להיות שם, ועדיין אני איתם בקשר יומי בהיבט של תחושות, הלכי רוח גם שלהם וגם של הזרים דרך ארגון מסיל"ה, כדי לראות שאנחנו באמת פועלים במידתיות, בערכיות וכפועל יוצא של הסמכויות החוקיות שלנו, ולא משהו אחר

גלעד קריב: אמיר, עלתה פה שאלה לגבי הקשר עם ארגוני הקהילות השונות

גלעד קריב:  אני רוצה לשאול, מבחינה מבצעית-פיקודית, מדובר במינהלת שהוקמה על ידי מפקד המחוז?     

אמיר דוד: כן

אמיר דוד:  מפקדה משימתית שהוקמה בהנחיית מפקד מחוז תל אביב

גלעד קריב: ומה בינה לבין המרחב?     

אמיר דוד: אני כפוף לממ"ר איילון

גלעד קריב: אתה חלק מהכוחות שם?     

אמיר דוד: כן, בוודאי

אמיר דוד:  אני לא פועל בחלל ריק

גלעד קריב: מדובר במינהלת שהוקמה לפרק זמן מסוים?     

אמיר דוד: מפקד המחוז נתן הנחיה על הקמת מפקדה

אמיר דוד:  אמרתי שהיום זה 107 ימים למפקדה, מה-8 בנובמבר

אמיר דוד:  מפקד המחוז, על אף כל מעללי הפשיעה בתל אביב, ויש המון כאלה, לא מוותר על המפקדה הזאת, כי הוא מבין שצריך לתת קשב לדרום תל אביב

אמיר דוד:  זה בנפשו

אמיר דוד:  מי שפוגש ושומע אותו, באמת מרגיש את זה

אמיר דוד:  זה לא אחד בפה ואחד בלב

אמיר דוד:  אני כפוף בשגרה לממ"ר איילון, שהוא הריבון בשטח, ופועל לצד מפקד תחנת תל אביב דרום, ולצד מפקד תחנת שרת

אמיר דוד:  יחד אנחנו בחוויה, בודקים את עצמנו, מכוונים ועושים fine tuning תוך כדי תנועה

הוועדה לביטחון לאומי): אחרי 107 ימים, מה חסר לך?     

אמיר דוד: אני חושב שצריך להיות איזשהו טיפול אחר

אמיר דוד:  בסוף זה נשאר במקום

אמיר דוד:  אני מטפל להבנתי בסימפטום ולא בבעיה

אמיר דוד:  אני שם, אני נוכח, ואת זה אי-אפשר לקחת מאיתנו

אמיר דוד:  יהללך זר ולא פיך, ואני לא אעיד על העשייה המשטרתית, אבל אני אומר שצריך לקבל איזושהי החלטה ברמה האסטרטגית

אמיר דוד:  עוד מילה, ברשותכם

אמיר דוד:  מפקד המחוז קיים מספר מפגשים כדי לרתום ארגונים ומוסדות

אמיר דוד:  היה ביקור של השר לביטחון לאומי, פרקליטות המחוז, ראש העיר, המנכ"ל וכל השדרה הניהולית של העירייה, רשות האוכלוסין, רשות המיסים, גם אתה ביקרת אותנו, יושב-ראש הוועדה לביטחון לאומי, ואתה, יושב-ראש הוועדה המיוחדת לעובדים זרים

אמיר דוד:  היה גם ביקור של מנכ"ל משרד החוץ וביקור של מנכ"ל משרד ראש הממשלה

אמיר דוד:  הם גם היו חלק מהחוויה הזאת

אליהו (אלי) רביבו: על פי כמות הביקורים שמתקיימים אצלכם, אתם יכולים להניח עד כמה הנושא בוער בעצמותינו

אליהו (אלי) רביבו:  אנחנו נשמח לדעת האם אתם יודעים לזהות איזשהו גרף עלייה באחוזי הפענוח, תפיסה, ענישה מאז שהוקמה המינהלת?     

רפ"ק חן סאו: כל עשיית המינהלת מתורגמת לחקירות של התחנה

רפ"ק חן סאו:  מאחר וזה רק נדבך אחר, כלומר יש מעל 20 חמארות שסגרנו במסגרת פעילות המפקדה בצווים שיפוטיים, בריתוכים

רפ"ק חן סאו:  יש דוחות – אני לא יודע כמה – יש נתוני עשייה, הורדה של ריקשות וכלים דו-גלגליים ומיקרו-מוביליטי

אליהו (אלי) רביבו: זה נושא שנדבר עליו בדיון הבא

רפ"ק חן סאו: כדי להעלות את נורמות הציות לחוק בהיבטי השטח, אנחנו פועלים לא רק בתיק פלילי

רפ"ק חן סאו:  אנחנו פועלים בציר של רישוי עסקים, פועלים בציר של תנועה

אליהו (אלי) רביבו: זה בדיוק מה שאני מבקש לדעת

אליהו (אלי) רביבו:  האם ביחס לתקופה המקבילה אשתקד, לדוגמה, אתם יכולים להגיד לי שיש יותר עסקים בלתי חוקיים שנסגרו, יש יותר פענוחים, יש יותר תפיסות

רפ"ק חן סאו: המפקדה מביאה לתפוקות חד-משמעית

רפ"ק חן סאו:  צריך להגיד שהמפקדה הוקמה ב-7 בנובמבר, ועוד היינו בלב ליבה של המלחמה

רפ"ק חן סאו:  היו אירועים בשטח שחייבו את הקמת המפקדה בזמן מלחמה

רפ"ק חן סאו:  האירועים שהתחילו ב-2 בספטמבר לא פסקו, וזאת הסיבה לכך שמפקד המחוז לקח כוח יקר של 80 לוחמים, והטיל אותם על דרום תל אביב

רפ"ק חן סאו:  זה חלק מהקונטקסט הכללי

אליהו (אלי) רביבו: פעילות 24/7

אמיר דוד: אם לדייק, זה לא בדיוק 24/7 אלא בשעות הרלוונטיות לפי שעון הפשיעה

אמיר דוד:  בין חמש בבוקר לעשר בבוקר אין כוח וגם אין צורך

אמיר דוד:  אתה מוזמן לחלוק עליי בהקשרים הללו

אמיר דוד:  אין פשיעה וכולם ישנים, וזה מהבדיקות היום-יומיות שלנו

אליהו (אלי) רביבו: כמה שוהים בלתי חוקיים, שהם בני הרחקה, המינהלת תפסה והעבירה לידי רשות האכיפה?     

רפ"ק חן סאו: אין לי את הנתון הזה

רפ"ק חן סאו:  אני יכול להגיד שבחודש ספטמבר, בהמשך למהומות, העברנו כמה עשרות לאדון אדלשטיין

אליהו (אלי) רביבו: בוא נעזוב את מהומות ספטמבר

אליהו (אלי) רביבו:  אני מבקש לדעת האם בהכרח כל שוהה בלתי חוקי שנתפס, והוא בר-הרחקה, לפני שהוא שוחרר הוא הועבר לטיפול רשות האכיפה

אליהו (אלי) רביבו:  זה מה שאני מבקש לדעת

יולי יואל אדלשטיין: כן, בהחלט

יולי יואל אדלשטיין:  כל נתין זר שמבצע עבירה פלילית, והוא בר-הרחקה, מועבר אלינו

יולי יואל אדלשטיין:  אנחנו פועלים להרחקתו בהקדם האפשרי

אליהו (אלי) רביבו: לא יכול להיווצר מצב שבן אדם נחשד בעבירה כלשהי, ובלי שום קשר לאישוש החשדות כלפיו, כשמסתיים הטיפול בעניינו הוא הועבר אליכם? לא יכול להיות מצב אחר

יולי יואל אדלשטיין: אלא אם המשטרה, מטעמים שלה, לא העבירה אותו

אליהו (אלי) רביבו: זה מה שאני שואל

אליהו (אלי) רביבו:  לא שאלתי שאלה אחרת

יולי יואל אדלשטיין: מבחינתי, אני מקבל כל נתין שהמשטרה - - -     

אליהו (אלי) רביבו: לכן, השאלה לא מופנית אליך, מר אדלשטיין

אליהו (אלי) רביבו:  אני מבקש לדעת מהמינהלת, האם בהכרח כל מי שתושאל ומסתבר שהוא נתין זר, אינו חוקי, בר-הרחקה, האם בהכרח הוא הועבר למינהל האכיפה?     

רפ"ק חן סאו: אני מקווה שהבנתי את השאלה

רפ"ק חן סאו:  אני אגיד כך, על מנת שיהיה אפשר לכלוא אותו בהליך מינהלי, צריך לעמוד בתנאים מסוימים

רפ"ק חן סאו:  היכן שעמדנו בתנאים האלה והייתה להליך המינהלי עדיפות על ההליך הפלילי, עשינו את זה

אליהו (אלי) רביבו: לא, לא

אליהו (אלי) רביבו:  אני שואל מה התנאים שצריכים להתקיים

אליהו (אלי) רביבו:  אגב, אם אני מציג את זה פחות מדויק, תעזור לי

שפי פז: אבל זה לא להתעסק במסתננים

שפי פז:  אתם מדברים עכשיו על אחרים

אליהו (אלי) רביבו: חבר'ה, תעצרו

אליהו (אלי) רביבו:  אני לא רוצה לדבר רק על המסתננים

שפי פז: בעיקר

אליהו (אלי) רביבו: לא

אליהו (אלי) רביבו:  אני רוצה לדבר על כולם, על כל הנגעים

קריאה: מה זה נגעים?     

גלעד קריב: לא נגעים

אליהו (אלי) רביבו: נגעים, נגעים

אליהו (אלי) רביבו:  זה שבזכותם את במועצה, לא אומר שהם לא נגעים

אליהו (אלי) רביבו:  בואו נתקדם הלאה

גלעד קריב: מבקשי מקלט הם לא נגעים

אליהו (אלי) רביבו: בסדר

אליהו (אלי) רביבו:  בשבילך הם מבקשי מקלט

אליהו (אלי) רביבו:  תארח אותם במקלט שלך

אליהו (אלי) רביבו:  בואו נתקדם קדימה

אליהו (אלי) רביבו:  תארח אותם במקלט שלך

קריאות: - - -     

אליהו (אלי) רביבו: שקט מכולם, בבקשה

אליהו (אלי) רביבו:  תודה

אליהו (אלי) רביבו:  אני שואל שאלה, ניידת שלך עברה ונתקלה בבחור שהעלה איזשהו חשד

אליהו (אלי) רביבו:  הכול היה בסדר איתו, אפילו באור אדום הוא לא עבר

אליהו (אלי) רביבו:  אבל תוך כדי הבדיקה הסתבר שהוא שוהה בלתי חוקי והוא בר-הרחקה

אליהו (אלי) רביבו:  האם באותו רגע זאת סיבה מספיק טובה לכך שאתם מארחים לו חברה, עד שהצוות של מר אדלשטיין מגיע לקבל אותו מכם? זאת השאלה היחידה ששאלתי בשמונה-תשע וריאציות

רפ"ק חן סאו: אני מצטער, אני לא מתחמק מלענות לך

רפ"ק חן סאו:  מה שתיארת זה לא סצנריו ישים, כי זה לא עובד ככה

רפ"ק חן סאו:  המושג בר-הרחקה הוא לא מושג קיים

רפ"ק חן סאו:  כדי שאני אוכל להעביר בן אדם לשימוע ברשות האוכלוסין, צריכה להיות עבירה מסוימת שהוא ביצע

אליהו (אלי) רביבו: ואני אומר שהעבירה היא עצם שהותו במדינת ישראל באופן בלתי חוקי

אליהו (אלי) רביבו:  זאת העבירה

אליהו (אלי) רביבו:  תקשיבו, חברים, אתה מבין - - -     

דורון אביטל: לא הוא אמור לעשות את זה, אלא פקחים של יוסי אדלשטיין

רפ"ק חן סאו: זה לא תפקידה של המשטרה; זה התפקיד של יחידת עוז

אליהו (אלי) רביבו: חברים, אל תסיטו את הדיון

אליהו (אלי) רביבו:  גילוי נאות, אני מכיר את התשובה, ועדיין אני שואל כדי שכולנו נפנים

אליהו (אלי) רביבו:  כשאנחנו מדברים יותר קל להבין את המשמעות של מה שאנחנו אומרים

אליהו (אלי) רביבו:  שוהה בלתי חוקי, שאין מניעת הרחקה לגביו – מהי מניעת הרחקה? מי שקיבל מעמד כלשהו בחסות בית המשפט

אליהו (אלי) רביבו:  זאת אומרת, שוהה בלתי חוקי שהגיע מצרפת, הוא בדוקאי

אליהו (אלי) רביבו:  זאת אומרת, שוטר במדים, כפי שמוקנה לו בסמכויותיו, עצר אותו לקבל פרטים בשביל לבדוק שהאופניים שהוא נוסע עליהם, לא גנובים

אליהו (אלי) רביבו:  מציאות אפשרית? מסתבר שהבן אדם רכש את האופניים במיטב כספו, אבל תוך כדי הבדיקה מסתבר שהוא שוהה בלתי חוקי

אליהו (אלי) רביבו:  האם לגישתכם זאת סיבה מספיק טובה להעביר אותו לטיפול מינהלי במינהל האכיפה או לא? זאת השאלה

אליהו (אלי) רביבו:  לא שאלתי משהו מעבר לזה

אליהו (אלי) רביבו:  רק את זה אני שואל

אמיר דוד: כידוע לי, ולהבנתי, רק מי שביצע פשע עובר ליוסי ולאנשיו

אמיר דוד:  אני לא מכיר משהו אחר

שפי פז: זאת התשובה, וזה בגלל שאין פקחים של רשות ההגירה

אליהו (אלי) רביבו: זה לא רלוונטי, זה לא רלוונטי

אליהו (אלי) רביבו:  את צודקת שכל עוד שמינהל האכיפה לא מתוקנן ולא מתוקצב, יוסי אדלשטיין לא יגיע בחמש בבוקר ביום שבת עם הרכב שלו, בשביל לאסוף אנשים

אליהו (אלי) רביבו:  בסדר? בואו נעזוב את זה בצד

שפי פז: גם אם תתקשר למשטרה ותגיד שמתחתיך בבניין גרים אנשים שאתה יודע בוודאות שהם שוהים בלתי חוקיים, והם גם עושים רעש בלילה, עדיין זה לא מעניין אותם

אליהו (אלי) רביבו: אני מבקש להעביר מכאן לכל גורמי משטרת ישראל הרלוונטיים, שלצד העובדה שאני - - -     

הוועדה לביטחון לאומי): יש גורם שאחראי לחפש את אותם אנשים?     

אליהו (אלי) רביבו: כן, זה מינהל האכיפה, שכרגע לא מתוקנן מספיק ולא מתוקצב מספיק

אליהו (אלי) רביבו:  יוצא שכל מבצע, חשוב ככל שיהיה במשרד הפנים, שדורש כוח אדם מיידי, אותם עובדים של מינהל האכיפה מקבלים צו 8 ומגיעים לבצע את המשימה

אליהו (אלי) רביבו:  לדוגמה, כשהשר הנמרץ והמדהים ארבל החליט לתת מענה למצוקת הדרכונים, היה צריך כוח אדם, וכוח האדם הראשון וכמעט היחיד שנווט ונותב לטובת אותה משימה מדהימה, היה אנשי המינהל של יוסי אדלשטיין

גלעד קריב: אדוני היושב-ראש, אני אשמח להעיר משהו

הוועדה לביטחון לאומי): הבנתי שיש יחידה שנקראת יחידת עוז, וזה תפקידה

גלעד קריב: זה לא הדיון הבא?      

אליהו (אלי) רביבו: הוקם מינהל אכיפה, שנכנס לנעליה של יחידת עוז, והלך לאיבוד

גלעד קריב: בעיניי, זו דוגמה מצוינת למה שקרה כאן

גלעד קריב:  ישנה מציאות קשה מאוד בשכונות דרום תל אביב

גלעד קריב:  המציאות הזאת מורכבת מכמה וכמה גורמים, ואחד מהגורמים הללו קשור בזה, שזה האזור הגיאוגרפי בתל אביב, שבו חי שיעור מאוד מאוד גדול של אוכלוסייה של מהגרי עבודה עם רישיון, בלי רישיון, עם מניעה, בלי מניעה וכו'

גלעד קריב:  בדיון הזה אנחנו מדברים על הדיון הבא, כשאנחנו לא ממצים את הדיון, לא במה התשומות שהמשטרה, עם כל הפעולות החשובות של הממ"ז יכלה לעשות שם, מה התשומות הנוספות, איך מטפלים בבעיה שהיא אמיתית, קשה וכואבת, של דפוסים עברייניים שמתפתחים בקרב בני נוער, וטיפול

שפי פז: תנו לנו לדבר

שפי פז:  אנחנו רוצים לדבר על זה

שפי פז:  אתה תופס את כל הזמן

גלעד קריב: אני מצטער, שפי, ורק עוד משפט אחד

גלעד קריב:  התלמוד הזהיר אותנו מפני צביעות

גלעד קריב:  אדוני יושב-ראש הוועדה, אתה מניף את הדגל של הבאת עשרות אלפי עובדים זרים בימים אלו למדינת ישראל

גלעד קריב:  אתה זה שמוביל את זה

גלעד קריב:  בינתיים אתה לא מצליח

גלעד קריב:  אתה לא מצליח, אתה לא מצליח

גלעד קריב:  בינתיים – מה לעשות – שוק הנדל"ן במדינת ישראל - - -     

אליהו (אלי) רביבו: בסוף אני אצטרך להתייחס למה שאתה אומר

גלעד קריב: סליחה, זה לא הנושא עכשיו

גלעד קריב:  תראה, אדוני, יש בעיה לומר שהדגל שלי הוא להביא לפה עוד עשרות אלפי עובדים זרים, שחלק מהם יישארו כאן אחרי שיפקע הרישיון שלהם

גלעד קריב:  מה אתה חושב? ומצד שני, בדיון אחר לעשות את מה שאתה עושה כאן

גלעד קריב:  אולי במסגרת המחשבה של מה שאתה אומר, במקום להביא עוד עשרות אלפי עובדים זרים חדשים, בוא נראה אם יש במדינת ישראל עובדים זרים שפקע רישיונם, אבל הם לא הסתבכו בפלילים ופעילות עבריינית

שפי פז: יאללה, באמת

שפי פז:  אתה לא מכיר אותם

שפי פז:  הם לא יעבדו בחקלאות, הם לא עובדים בבניין

גלעד קריב: אל תטעו

גלעד קריב:  לא מביאים לבניין

אליהו (אלי) רביבו: סליחה, סליחה, סליחה

אליהו (אלי) רביבו:  אני מבקש לאפשר לחבר הכנסת קריב לסיים את דבריו

אורלי לוינזון סלע: אני מכירה אותם

אורלי לוינזון סלע:  דיי, דיי להכתים אוכלוסייה שלמה

אליהו (אלי) רביבו: סליחה, אני מבקש לאפשר לחבר הכנסת קריב לסיים את דבריו

שפי פז: לא משכירים להם ברמת אביב

שפי פז:  לא משכירים להם

אליהו (אלי) רביבו: אני לא זקוק לעזרה מכם

אליהו (אלי) רביבו:  אני לא זקוק מכם לעזרה, תודה

אליהו (אלי) רביבו:  בבקשה

גלעד קריב: בסופו של דבר, לא מנסים להביא לכאן עובדים זרים רק לבניין

גלעד קריב:  יש פה זרימה מתמדת של מהגרי עבודה ממדינות זרות עם רישיון

גלעד קריב:  מדינה שרוצה להתמודד עם הבעיות שמדברים עליהן כאן, לא מזרימה כל הזמן אלפי עובדים זרים במגוון רחב של מקצועות

שפי פז: בשביל לבנות לכם בתים

גלעד קריב: ואז גם לא עושה שום דבר בתחום ההרחקה

גלעד קריב:  עוד לא הבנתם שלא מרחיקים אותם, מכיוון שבסופו של דבר הם חלק מהכלכלה הישראלית, ומעלימים מזה עין?     

שפי פז: לא

גלעד קריב: אז בסדר, תמשיכו לבוא לוועדות ולצעוק על רמת אביב, ותתעלמו מהעובדה שלא מוציאים אותם

שפי פז: הם לא חלק מהכלכלה

אליהו (אלי) רביבו: חברים, חברים, שפי, שפי

שפי פז: הם לא חלק מהכלכלה

שפי פז:  דיי, באמת

דורון אביטל: הם לוקחים לנו את הכספים - - -     

אליהו (אלי) רביבו: שפי, שפי

שפי פז: תן לי לדבר, תן לי לדבר

גלעד קריב: תסתכלי כמה חברים מהקואליציה נמצאים פה בדיון

גלעד קריב:  שמענו

גלעד קריב:  אלה סיסמאות

גלעד קריב:  איפה כל החברים שלכם מהקואליציה? למה הם לא בדיון הזה?     

שפי פז: - - - תן לי לדבר כבר

אליהו (אלי) רביבו: מכיוון שעמדותיי בנושא ידועות, ואני לא מפסיק לבטא אותן בשנה ומעלה האחרונות, חזור ואמור, כרגע  לא אגזול מזמן הדיון החשוב בשביל להשיב לך, אבל אני חייב לך תשובה

אליהו (אלי) רביבו:  יכול להיות שעוד היום, אם יהיה זמן

אליהו (אלי) רביבו:  גברתי, בבקשה

שולה קשת: אני ילידת ותושבת שכונת נווה שאנן, יושבת-ראש ועד שכונת שאנן וחברת מועצת עיריית תל אביב-יפו

שולה קשת:  הייתי איתך בסיור ולא נתת לי לדבר

אליהו (אלי) רביבו: הינה, אני נותן לך עכשיו

שולה קשת: הבטחת לי שתזמין אותי לפה ותיתן לי לדבר

שולה קשת:  קודם כול, תודה רבה, ותודה רבה על הדיון החשוב הזה

שולה קשת:  אני רוצה להתחיל ולהגיד שנכון, יש פשיעה

שולה קשת:  יש פשיעה קשה בדרום תל אביב

שולה קשת:  מי כמוני יודעת, כמי שנולדה וגדלה שם, שיש פשיעה כבר עשרות שנים

שולה קשת:  פשיעה נוראית

שולה קשת:  נשים מפחדות להסתובב בלילות

שולה קשת:  אני גם מנכ"לית של תנועת אחותי למען נשים בישראל, ויש לנו מרכז בשכונת נווה שאנן

שולה קשת:  אנחנו בקשר עם הרבה מאוד נשים, והן באמת חוששות להתהלך ברחובות

שולה קשת:       אני רוצה לומר שהפשיעה במהלך כל השנים, כולל עכשיו, רובה פשיעה תוצרת כחול-לבן

אליהו (אלי) רביבו: לא, לא, לא

שולה קשת: בוודאי

אליהו (אלי) רביבו: תקשיבי, גברתי

אליהו (אלי) רביבו:  שולה, תקשיבי

אליהו (אלי) רביבו:  אני ויתרתי על התייחסות מאוד מאוד חשובה שלי לחבר הכנסת קריב, כדי לאפשר ליתר הנוכחים להתבטא, אבל יש אצלי תנאים

אליהו (אלי) רביבו:  בשיח מכבד – את עושה את זה מאוד, אבל להיצמד לעובדות ולא להמציא עובדות

אליהו (אלי) רביבו:  אם את תמציאי עובדות, אני לא אתן לך אפשרות לדבר

גלעד קריב: היא לא ממציאה

גלעד קריב:  אלה הנתונים שראינו במרחב

אליהו (אלי) רביבו: אני לא אתן לך אפשרות לדבר

אליהו (אלי) רביבו:  חבל

גלעד קריב: אבל אלה הנתונים

אליהו (אלי) רביבו: או שתיצמדי לעובדות, או שתסיימי

גלעד קריב: אלה העובדות

שולה קשת: אני יכולה להמשיך?     

אליהו (אלי) רביבו: רק אם תיצמדי לעובדות

גלעד קריב: אבל אלה העובדות

גלעד קריב:  זה מה שראינו ביוני

שפי פז: מה אתה יודע מה העובדות? למה אתה נותן לה לדבר קודם?      

אליהו (אלי) רביבו: כי אני מחליט

אליהו (אלי) רביבו:  בבקשה

שולה קשת: כבוד היושב-ראש, אמרת, ובצדק, שאתה רוצה באמת לראות במבט על כל מיני תופעות שמייצרות פשע או אלימות

שולה קשת:  אני רוצה להוסיף לזה משהו שלא נאמר כאן

שולה קשת:  דובר פה על מרכזי המתדון

שולה קשת:  לגבי זה, אני חייבת לומר שאותם מכורות ומכורים זקוקים לשיקום

שולה קשת:  כלומר, צריך לסגור את זה, אבל גם לדאוג להם לשיקום

אליהו (אלי) רביבו: כמובן, כמובן

שולה קשת: הם קורבנות שמתבוססים ברחובות

אליהו (אלי) רביבו: את זה נחלק לשני חלקים, ואסור אף פעם להתבלבל

אליהו (אלי) רביבו:  כל אזרח ישראל זכאי לשיקום, ואנחנו מחויבים לשקם אותו ומבקשים לשקם אותו

אליהו (אלי) רביבו:  זה תפקיד מחלקת הרווחה בכל עיר ועיר

אליהו (אלי) רביבו:  כל מי שהוא לא אזרח ישראל, אני אשמח לדעת שהוא משוקם בארץ מוצאו, ואני אעזור לו להגיע לשם לשיקום כמה שיותר מהר

דורון אביטל: כן, ברור

דורון אביטל:  ועד אז?     

שולה קשת: אני רוצה להעלות לידיעתך ולידיעת כולנו, שזה הפיל באולם הזה

שולה קשת:  התחנה המרכזית החדשה

שולה קשת:  כבוד היושב-ראש, זה המוקד של הפשיעה והעבריינות והאלימות כלפי נשים העצום ביותר בישראל

אליהו (אלי) רביבו: איך זה קשור?     

שולה קשת: אין דבר כזה

אליהו (אלי) רביבו: את רוצה להשליך מנתונים של מסתננים?     

שולה קשת: המקום הזה מייצר פשיעה

אליהו (אלי) רביבו: על ידי מי? על ידי מי? שאלתי על ידי מי

שולה קשת: על ידי כל הפושעים והעבריינים באזור

אליהו (אלי) רביבו: לא, לא, לא

אליהו (אלי) רביבו:  כנראה יש פה בלבול

שולה קשת: למה בלבול?     

אליהו (אלי) רביבו: יש פה בלבול

אליהו (אלי) רביבו:  אני רוצה לעזור לך, גברתי

שולה קשת: בבקשה, אני אשמח שתעזור

אליהו (אלי) רביבו: הדיון הזה עוסק אך ורק בשוהים זרים במדינת ישראל, עם כל ההשלכות שלהם

שולה קשת: אז למה הכנסת את נושא המתדון?     

אליהו (אלי) רביבו: אני אסביר מייד

אליהו (אלי) רביבו:  ההתייחסות של הדיון הזה ושל כלל הדיונים אצלי היא אך ורק בנושאים שהם סביב שוהים שהם לא אזרחי מדינת ישראל – פלסטינים, אריתריאים, יפנים

אליהו (אלי) רביבו:  כל שוהה, שאין לו תעודת זהות כחולה, עם כל האינטרפרטציות של השהות שלו – פשיעה, רווחה, רפואה וכן הלאה

אליהו (אלי) רביבו:  בין חוקיים לבין לא חוקיים

אליהו (אלי) רביבו:  אם את רוצה להתייחס לנתוני הפשיעה והשפעותיה בחסות ובתרומת השוהים הזרים, אני אשמח להקשיב

אליהו (אלי) רביבו:  אם לא, הסתיים זמן השידור שלך

שולה קשת: אני רוצה

אליהו (אלי) רביבו: יש לך על זה?     

שולה קשת: דקה

אליהו (אלי) רביבו: אפילו לא שנייה

אליהו (אלי) רביבו:  את יודעת להתייחס לזה או לא?     

שולה קשת: אני תושבת דרום תל אביב

אליהו (אלי) רביבו: לא, לא

אליהו (אלי) רביבו:  כנראה לא רק אני לא שומע טוב

שולה קשת: למה אתה לא נותן לי לדבר

אליהו (אלי) רביבו: כי אני קובע על מה מדברים

שולה קשת: זה לא נשמע לך בסדר, מה שאני אומרת?     

אליהו (אלי) רביבו: זה לא עושה עליי רושם

אליהו (אלי) רביבו:  גברתי, גברתי

שולה קשת: אני צריכה לדבר רק על - - -     

אליהו (אלי) רביבו: רק על זרים, רק על זרים

גלעד קריב: מה זה רק על זרים?      

אליהו (אלי) רביבו: זה הדיון, זה הדיון

גלעד קריב: לא, לא, אבל אם היא אומרת לך שהמניעה והטיפול בפשיעה כוללת מהלכים מסוימים, על מה אתה מדבר? זהו?     

אליהו (אלי) רביבו: זהו, זהו, הסתיים זמן השידור שלך

אליהו (אלי) רביבו:  הסתיים זמן השידור

אליהו (אלי) רביבו:  תודה רבה

גלעד קריב: איזו בושה

גלעד קריב:  חוסר כבוד בולט לנבחרי ציבור ברמה המקומית

שולה קשת: אני רוצה להוסיף משפט אחד

שולה קשת:  משפט אחד ממש

גלעד קריב: העיקר שהליכוד מריץ רשימה בתל אביב

שפי פז: הופה, הופה, הופה

שולה קשת: אני נציגת הציבור

שפי פז: - - -     

שולה קשת: אני נציגת דרום תל אביב

אליהו (אלי) רביבו: את מוזמנת להגיע לישיבת המועצה אצל חולדאי, ולבטא את מאווייך ותפיסות העולם שלך

שולה קשת: אני רוצה לומר שהרבה מאוד שכנים ושכנות שלי, מכלל הקהילות הזרות, אנשים מדהימים ברובם, ודיי ללכלך עליהם

שפי פז: יופי, יופי

אליהו (אלי) רביבו: את בקריאה ראשונה

שולה קשת: בושה וחרפה

אליהו (אלי) רביבו: את בקריאה שנייה

שולה קשת: באתם לשפר את המצב או לייצר דמוניזציה למבקשי מקלט?     

אליהו (אלי) רביבו: את בקריאה שלישית

אליהו (אלי) רביבו:  החוצה, בבקשה

אליהו (אלי) רביבו:  תוציאו אותה החוצה מייד

שולה קשת: אני יוצאת

אליהו (אלי) רביבו: מייד, מייד

שולה קשת: גם לי אין פה רשות דיבור

אליהו (אלי) רביבו: החוצה

שולה קשת: אין בעיה, אני יוצאת

אליהו (אלי) רביבו: החוצה

שולה קשת: אני את שלי אמרתי, ואני אמשיך להגיד בלי פחד

אליהו (אלי) רביבו: לא פה, לא פה

דורון אביטל: תעברי לאחד הקיבוצים, תגידי מה שאת רוצה

שולה קשת: בכל מקום

אליהו (אלי) רביבו: אני קובע מה מדברים פה

שולה קשת: בכל מקום

אליהו (אלי) רביבו: אני קובע באיזה נושאים דנים כאן

שפי פז: יאללה, צאי כבר

שפי פז:  את מפריעה

אליהו (אלי) רביבו: ועכשיו גם חבר הכנסת פוגל

שולה קשת: אני יוצאת, שנייה

אליהו (אלי) רביבו: אז יאללה, נו, תזדרזי

אורלי לוינזון סלע: חבל מאוד שהדיון מתנהל כך

אורלי לוינזון סלע:  אנחנו בוחרים לצאת יחד עם שולה קשת, אחרי שהשתיקו אותה

אליהו (אלי) רביבו: אני מודה לך

אליהו (אלי) רביבו:       (מחיאות כפיים באולם)     

אליהו (אלי) רביבו: לא למחוא כפיים

אליהו (אלי) רביבו:  אני לא מוחא כפיים

דורון אביטל: אנחנו גם נשמח שתצאו - - - כל הארגונים האלה שמקבלים כסף - - -     

קריאות: - - -     

אליהו (אלי) רביבו: לעצור את זה כאן מייד

אליהו (אלי) רביבו:  לעצור את זה כאן מייד

אליהו (אלי) רביבו:  מה זה הדבר הזה? פרופגנדה פוליטית תעשי במועצת העיר, לא פה

גלעד קריב: זאת פרופגנדה פוליטית? היא מייצגת ציבור כמו שאחרים מייצגים - - -     

אליהו (אלי) רביבו: היא מייצגת ציבור שבלעדיו היא לא חברת מועצה

גלעד קריב: על מה אתה מדבר?     

אליהו (אלי) רביבו: אני מזמין אותך לבדוק נתונים מספריים

גלעד קריב: על מה אתה מדבר? תבדוק אתה את התוצאות שם בדרום תל אביב

אליהו (אלי) רביבו: הוועדה מבקשת להמשיך את הדיון

אליהו (אלי) רביבו:  בבקשה, שפי פז

גלעד קריב: מי שעושה פרופגנדה פוליטית זה אתה

חיים אורון: סליחה, כבוד יושבי-הראש, אני ממש מבקש להתחשב - - -     

אליהו (אלי) רביבו: מי אדוני?     

חיים אורון: אני נציג עיריית תל אביב

אליהו (אלי) רביבו: תכף אנחנו מגיעים אליך

אליהו (אלי) רביבו:  אתה גם רוצה לצאת?     

חיים אורון: לא רציתי לצעוק כמו שולה, אבל גם אנחנו נמצאים שבוע לפני בחירות

חיים אורון:  עזבנו הכול כי הדיון מאוד מאוד חשוב לנו, ואני אשמח אם אוכל לדבר

אליהו (אלי) רביבו: בוודאי

אליהו (אלי) רביבו:  אתה רשום הבא בתור

אליהו (אלי) רביבו:       לפני שאת מדברת

אליהו (אלי) רביבו:  באופן נעים, שיח מכבד ולא מתלהם

שפי פז: מאוד מאוד מכבד

אליהו (אלי) רביבו: ענייני

אליהו (אלי) רביבו:  תדברי בבקשה רק על מה שלא דיברו עד עכשיו, ותעסקי אך ורק בנושא שוהים זרים

שפי פז: ברור

שפי פז:  קודם כול ולפני הכול אני רוצה להגיד תודה לאמיר, כי באמת הם עושים עבודה מסוג שאנחנו כבר לא זוכרים הרבה הרבה שנים

שפי פז:  אני רוצה לדבר על נושא שלא אוהבים לדבר עליו, ואמיר אמר עליו כמה מילים

שפי פז:  אני רוצה להרחיב

שפי פז:  זאת הבעיה העיקרית של דרום תל אביב היום, והיא הדור השני

קריאה: מזל שלשפי נתנו לדבר

שפי פז: בטח

דורון אביטל: לכי תבכי בקיבוץ

שפי פז: הנוער והילדים

שפי פז:  אין מספרים באמת, כלומר המספרים נעים בין 8,000 ל-10,000 ילדים ונוער, ובכל שנה נולדים עוד כ-1,000

שפי פז:  התרענו על זה

אמיר דוד: אני חייב להגיד שזה לא מדויק

שפי פז: אנחנו התרענו על זה לפני המון המון שנים

שפי פז:  אמרנו שהדור הבא הולך לגדול, ותהיה פה צרה צרורה, והתשובה שנתנו לנו האנשים האלה שעכשיו יצאו מפה, הם קראו לנו גזענים

שפי פז:  בוא נדבר קצת על מה שקורה עם הנוער והילדים

שפי פז:  כשאני מדברת על נוער וילדים, אני מתכוונת לילדים מגיל 7-6

שפי פז:  הילדים האלה, ותעיד על זה המשטרה, מסתובבים ברחובות בכנופיות

שפי פז:  הילדים האלה מבצעים פשעי שנאה, אין לי מילה אחרת להגיד על זה

שפי פז:  הם מיידים אבנים על אנשים, הם עוצרים רכבים, תופסים צומת בשכונה – 30, 40, 50

ד"ר ברהנה הגוס: בשביל שיעשו את זה, את מסתובבת עם מצלמות ואת מקליטה אותם

שפי פז: אני לא מסתובבת בכלל עם מצלמות, אחרים מצלמים בשבילי

ד"ר ברהנה הגוס: את הודפת ילדים ואת משדלת אותם להגיד ככה

דורון אביטל: הילדים האלה עושים חיסולים ממוקדים בבתי ספר

שפי פז: אתה מוכן להשתיק אותו? פה הוא לא ייקח ממני את זכות הדיבור

שפי פז:  אני לא מצלמת

שפי פז:  כל השכנים וכל התושבים שולחים לי תמונות

אליהו (אלי) רביבו: את לא צריכה לצלם, אני מכיר את המציאות

שפי פז: אני הכנתי סרטון של דקה וחצי של ילדים שזורקים אבנים ומקללים

שפי פז:  לצערי, היועץ המשפטי של הוועדה לא הרשה להקרין את זה

שפי פז:  אני אעלה את זה בטוויטר ובפייסבוק, וכל מי שירצה יוכל לראות

אליהו (אלי) רביבו: להבא, אני מבקש בדיון הרלוונטי, תדאגי להביא את זה, אבל תדאגי לפני כן לטשטש

שפי פז: אמרו לי שגם טשטוש אסור

ד"ר ברהנה הגוס: מותר לה לצלם ולרדוף ילדים, בשביל להביא את זה לוועדה?     

שפי פז: כן, מותר לי

שפי פז:  לך למשטרה אם לא טוב לך

שפי פז:       אנחנו מדברים על כנופיות של ילדים

שפי פז:  הם מסתובבים בחבורות מ-10 עד 50-40

שפי פז:  ילדים מגיל שש עד 12, 14 ו-16

שפי פז:  הם מטילים טרור על השכונה, ואתם פשוט לא מבינים

שפי פז:  הם עוקרים רמזורים, הם נכנסים למקלטים ועושים בהם ונדליזם, הם זורקים אבנים על חלונות, הם עוצרים רכבים וקופצים עליהם

שפי פז:  אני כבר לא מדברת על זה שהם נוסעים באוטובוסים בחינם

אליהו (אלי) רביבו: איך בחינם?     

שפי פז: הם עולים ולא משלמים

אליהו (אלי) רביבו: מה זאת אומרת? 

דורון אביטל: הם לא משלמים

אליהו (אלי) רביבו: את זה אני לא מכיר

דורון אביטל: זה חלק מהדברים שאמיר מטפל בהם

שפי פז: הייתי בסיור בשכונה עם המג"ב, ודיבר איתנו בחור שהוא שמאל-שמאל רדיקלי

שפי פז:  בטח מצביע לשולה

שפי פז:  הוא אמר, במילים שלו, שפירא זה אזור מוכה אסון

שפי פז:  השמאלנים של השכונה, כל אלה שכל הזמן חיבקו אותם, אהבו אותם וליטפו אותם באים לפגישות עם המשטרה ובוכים שאי-אפשר לחיות בשכונה

שפי פז:  שהילדים שלהם פוחדים להסתובב

שפי פז:  יש פה טרור של ילדים

שפי פז:  אני אומרת את זה בהכרה מלאה במילים שאני משתמשת

דורון אביטל: אני לא מצליח להבין למה הם מקבלים מענקי לידה

אליהו (אלי) רביבו: יש כאן נציגות של קב"סים בעיריית תל אביב?     

שפי פז: שנייה, שנייה

שפי פז:  מסיל"ה אמורה לטפל בהם, הארגונים אמורים לטפל בהם, המשטרה מטפלת בהם

שפי פז:  התחילו לזמן הורים לתחנה, אבל מדובר בקטינים

שפי פז:  הם שמים עלינו פס אחד ארוך

אליהו (אלי) רביבו: פאוזה, פאוזה

אליהו (אלי) רביבו:  את נציגת עיריית תל אביב, מחלקת הרווחה?     

גל פילק: כן, אני מנהלת מסיל"ה

אליהו (אלי) רביבו: מסיל"ה זה חלק מאגף רווחה?     

גל פילק: כן

אליהו (אלי) רביבו: ותחתיכם שירות הקב"סים?     

גל פילק: לא

גל פילק:  שירות הקב"סים לא תחתינו

גל פילק:  תחתינו חוק הנוער

אליהו (אלי) רביבו: את מכירה את המציאות שגב' פז מדברת עליה?     

גל פילק: בהחלט, והיא לחלוטין על שולחננו

אליהו (אלי) רביבו: אותנטית?     

גל פילק: כן

אליהו (אלי) רביבו: תודה רבה

אליהו (אלי) רביבו:  אני שואל אם הסקירה הזאת אותנטית? אם היא אקוויוולנטית למצב בשטח?     

גל פילק: אני חושבת שהיא מקצינה את המצב בשטח

גל פילק:  אכן, יש בעיה בשטח, וצריך להגיד את זה

גל פילק:  היא לחלוטין על שולחננו, ואנחנו עסוקים בזה ברמה העירונית בצורה מאוד מאוד רחבה

גל פילק:  כמו שאמיר אמר, יש שיתוף פעולה רחב עם המשטרה, וגם חשיבה מתמדת מה ניתן לעשות בשעות אחר הצוהריים כדי לתת מענה אלטרנטיבי לילדים האלה

גל פילק:  רוב הפעילות הזאת היא פעילות שנובעת משעמום ומחוסר מעש

גל פילק:  גם על זה אנחנו נותנים את הדעת כל הזמן

אליהו (אלי) רביבו: נראה לי שיש לי פתרון מדהים עד המטוס

שפי פז: הפתרון שלהם זה להשקיע בהם עוד ועוד ועוד

דורון אביטל: - - -     

אליהו (אלי) רביבו: אוקיי, אוקיי

אליהו (אלי) רביבו:  תאפשר לה, בבקשה, לסיים

אליהו (אלי) רביבו:  עוד מעט תהיה לך רשות דיבור

שפי פז: אתמול דיברתי עם בחור שבמשך עשרים שנה עוסק בנוער בסיכון בדרום תל אביב

שפי פז:  זה מה שהוא עושה בחיים

שפי פז:  הוא בעצמו היה נער בסיכון

שפי פז:  הוא אמר לי שאם הוא היה מקבל 10% מהתקציב שהם מקבלים, הוא היה מאושר

שפי פז:  תבינו את זה

שפי פז:  יש פה נציג עירייה ואני מקווה שהוא יספיק לדבר

שפי פז:  חשוב שהוא יספיק לדבר

שפי פז:  מושקעים בהם המון כספים – גני ילדים מסובסדים, אחר כך חינוך חינם, מועדוניות, העשרה אחר הצוהריים, מדריכי רחוב,  מתנ"סים והכול

שפי פז:  זה לא יעזור

שפי פז:  זה לא יפתור כלום

שפי פז:  לא משנה כמה תשקיעו בהם, הבעיה לא תיפתר ויש רק פתרון אחד, וזה הביתה

ד"ר ברהנה הגוס: אנחנו נציגי הקהילה, תינתן לנו רשות דיבור? נרשמנו לדבר

שפי פז: איזו קהילה? על איזו קהילה אתה מדבר? מה זה קהילה?     

אליהו (אלי) רביבו: אני לא מקבל את זה

גלעד קריב: מה זה? יש איזשהם כללים של דיבור, או שיש אנשים פה בחדר שצריכים לפחד לפתוח את הפה, ואחרים לא?      

אליהו (אלי) רביבו: לא, לא

אליהו (אלי) רביבו:  אני לא מקבל את זה

קריאות: - - -     

גלעד קריב: אתה לא מקבל את זה, רק בנינוחות

גלעד קריב:  אנשים שנמצאים פה כדין

אליהו (אלי) רביבו: סליחה, סליחה, תעצרו את זה כאן, בבקשה

אליהו (אלי) רביבו:  יש הבדל עצום בין פולשים בלתי חוקיים - - -     

דורון אביטל: גנבי גבול

אליהו (אלי) רביבו: תעצור את זה, בבקשה, כאן

אליהו (אלי) רביבו:  יש הבדל עצום בין פולשים - - -     

שפי פז: - - -     

אליהו (אלי) רביבו: תעצרי את זה כאן

אליהו (אלי) רביבו:  תודה

אליהו (אלי) רביבו:  אני לא אאפשר לכם לערבב ולבלבל

אליהו (אלי) רביבו:  יש הבדל עצום בין פולשים בלתי חוקיים, שאנחנו צריכים לעשות הכול, אבל הכול, כדי שלא תהיו פה עשר שניות

אליהו (אלי) רביבו:  לבין זה שאתם תחשדו בשאר כשרותם ויושרם, ותגדירו אותם כגנבים

אליהו (אלי) רביבו:  מי שגנב – בשביל זה יש משטרה

אליהו (אלי) רביבו:  הם לא גנבים

שפי פז: גנבי גבול

אליהו (אלי) רביבו: הם לא גנבים

אליהו (אלי) רביבו:  תעצרי

אליהו (אלי) רביבו:  הם מסיגי גבול

אליהו (אלי) רביבו:  תעצרו

אליהו (אלי) רביבו:  לא שופכים את התינוק עם המים

אליהו (אלי) רביבו:  תנהגו בכבוד, דרך ארץ ונועם

אליהו (אלי) רביבו:  יש גבול, ובלי הערות ביניים

שפי פז: בסדר, תן לו לדבר

אליהו (אלי) רביבו: לפחות לנהל את הישיבה אני משתדל להסתפק בסיוע של חברי חבר הכנסת פוגל

אליהו (אלי) רביבו:  אני לא זקוק לאישור שלך

אליהו (אלי) רביבו:  תודה

אליהו (אלי) רביבו:  בבקשה, נציג עיריית תל אביב

חיים אורון: שלום לכולם, אני סגן ראש העיר, מחזיק תיק הביטחון העירוני

חיים אורון:  קודם כול, אני רוצה לברך אתכם, את כל חברי הכנסת שיושבים פה, על הדאגה האמיתית שלכם

חיים אורון:  אני רואה שאתם מגיעים, חושבים ומקיימים דיונים

חיים אורון:  אני אומר את זה ברצינות

חיים אורון:  זאת ועדה לביטחון לאומי, ומאוד חשוב שנבין שגם אנחנו, עיריית תל אביב-יפו, עם כל הכוח שלה וכל העוצמה שלה, בסוף זה נושא לאומי שחייבים לטפל בו בכלים לאומיים

חיים אורון:  אנחנו נעשה את מה שמוטל עלינו ואת מה שאנחנו יכולים במסגרת זאת, אבל יש גופים שצריכים לתת מענה

חיים אורון:       ברשותכם, אני אתייחס לדברים שאנחנו עושים ולדברים שבהם נצטרך את שיתוף הפעולה של שאר הגופים שיושבים פה

חיים אורון:  נשמח מאוד לעזרתכם, שתקדמו ותתמכו כמו שאתם עושים לטובת העניין, כדי שבאמת נוכל להתמודד כמו שצריך עם התופעות שהועלו פה

חיים אורון:       קודם כול, בוודאי כל תופעה עבריינית וכל פשיעה לא רצויה

חיים אורון:  אנחנו נשתדל בכוחותינו, בסמכויות שלנו וביכולות שיש לנו לסייע כמה שיותר למשטרה

חיים אורון:  כמו שאמיר ציין, אנחנו מפעילים את כל הגופים העירוניים, את הסיירת הירוקה, את אגף הפיקוח וכמובן את אגף סל"ע, שאנחנו הולכים ומגדילים אותו כל הזמן

אליהו (אלי) רביבו: כמה מצלמות פזורות באזור דרום תל אביב?     

חיים אורון: באזורים שאנחנו מדברים עליהם יש כ-1,000 מצלמות

אליהו (אלי) רביבו: עד כמה זה מסייע למשטרה ועד כמה זה מסונכרן עם המשטרה?     

חיים אורון: זה מסונכרן לגמרי עם המשטרה

אמיר דוד: אם תרצה, אני אענה על זה, כי אני עוסק בזה רבות

אמיר דוד:  יש שוטר שיושב בחפ"ק המחוזי, ואנחנו איתו בקשר ישיר

אמיר דוד:  אנחנו מגדירים לו פוליגונים לצפייה, כדי שנוכל לצפות את האירוע טרם יצא משליטה, ונוכל גם לתת מענה מקצועי ויעיל

אליהו (אלי) רביבו: בפרעות ספטמבר המצלמות לא עבדו, או שהפוליגונים לא היו מכוונים?     

אמיר דוד: למי שמכיר, זה התחיל כאירוע לגיטימי לכאורה, שהיה מסודר, ובן רגע זה התפרץ

אמיר דוד:  לא הגיעו אחדים, אלא שתי קבוצות

אליהו (אלי) רביבו: האם המצלמות עזרו לכם לאתר חשודים בפרעות?     

אמיר דוד: חד-משמעית כן

אליהו (אלי) רביבו: והגעתם אליהם?     

אמיר דוד: כן

שפי פז: כמה כתבי אישום?     

אליהו (אלי) רביבו: כמה כתבי אישום הוגשו בעקבות זה?     

שפי פז: זה היה לפני הקמת המפקדה, ואני לא יודע לענות על זה

חיים אורון: אני אגיד לך, אדוני היושב-ראש

חיים אורון:  אני מכיר את הנתונים

חיים אורון:  יש 14 כתבי אישום שהוגשו

חיים אורון:  ביקשת נתונים? הינה נתונים

חיים אורון:  מאות אנשים נתפסו, מתוכם כולם כמעט שוחררו, ורק נגד 14 הצליחו להגיש כתבי אישום בסופו של דבר, וגם הם נשפטו לחודשים ספורים

חיים אורון:  כלומר, תוך כמה חודשים עד שנה, כל מי שהיה שותף באותם אירועים, יהיה בחזרה אצלנו ברחובות

אליהו (אלי) רביבו: אני מבקש את התייחסות משטרת תל אביב לעניין

חיים אורון: זאת לא משטרת תל אביב; זה בית המשפט

חיים אורון:  ברשותכם, זה חלק מהדברים שאני רוצה להגיד, ברשותכם

אליהו (אלי) רביבו: מצלמות אמורות, בין היתר, לעזור בתיעוד, ולשמש כראיה

אליהו (אלי) רביבו:  1,000 מצלמות אמורות לספק כמה זוויות תיעוד, שניתן להסתייע בהן ולהגיש כתבי אישום

אליהו (אלי) רביבו:  אם כל ההוכחות וכל העבודה הנמרצת הצליחו להשלים פעולה של 14 – כאשר אבדנו, אבדנו

חיים אורון: אנחנו בבעיה

חיים אורון:  אני אגיד יותר מזה, כבודו

חיים אורון:  לא סתם אמיר הזכיר שמפקד המחוז הביא את הפרקליטות לסיור בשטח, כי חלק מהבעיות שאנחנו מזהים – אני אומר את זה גם כנציג עירייה וגם כתושב דרום תל אביב, כמו החברים שיושבים פה – הן שהעונשים וההתייחסות של בתי המשפט מאוד מאוד מקלה, וזה מונח גם לפתחיכם

חיים אורון:  עונשי מינימום, למשל במאבק בסחר בסמים, שמאוד נפוץ, והוא חלק מהסיפור של פשיעת מסתננים

חיים אורון:  הן נוטלים חלק בסיפור הזה

חיים אורון:  אין עונשי מינימום לזה, וגם כשהמשטרה עושה – חן יודע, עושים עבודה רבה, מפעילים שוטרים סמויים וכן הלאה – בסופו של דבר, הם משתחררים תוך מספר חודשים בודד בחזרה לרחוב

חיים אורון:  זה דבר שחייבים להתמודד איתו

חיים אורון:  אנחנו כעירייה לא יכולים לעשות הכול, ואנחנו נעשה מה שאנחנו יכולים

אליהו (אלי) רביבו: ברשותך, מר אדלשטיין, שוהה בעל מעמד, אריתריאי שביציע עבירה, מאיזו דרגת חומרה של עבירה מוקנית לכם הסמכות להרחיק אותו מהארץ, חרף העובדה שבית המשפט חמל עליו

שפי פז: אין להם לאן להרחיק אותו

אליהו (אלי) רביבו: סליחה, את דוברת בשם כולם וזה בלתי מתקבל על הדעת

שפי פז: אני יודעת הכול, מה לעשות?     

יולי יואל אדלשטיין: אין מדרגה כזאת

יולי יואל אדלשטיין:  אנחנו לא מרחיקים אריתריאים מהארץ

יולי יואל אדלשטיין:  מי שעבר עבירה פלילית, דינו ללכת בהליך הפלילי

אליהו (אלי) רביבו: זאת אומרת שאדם שנתפס גונב, מרביץ, רוצח או אונס, יישב בכלא, ונממן גם את השהות שלו בכלא

אליהו (אלי) רביבו:  הוא ייצא החוצה ויחזור לקהילה, לשיקום וכו'

אליהו (אלי) רביבו:  זה מה שאתם אומרים?      

יולי יואל אדלשטיין: שונית היא היועצת המשפטית

שונית שחר: כמו שציין יוסי, מדיניות אי-הרחקה לאריתריאה קיימת, ואין חריגים שמאפשרים לנו להרחיק קבוצה כזאת או אחרת או אדם ספציפי

שפי פז: הגיע הזמן לשנות את זה

אליהו (אלי) רביבו: סליחה

שונית שחר: מה שכן, כשמדובר במבקשי מקלט, וגם מי ששוהה תחת עיקרון אי-ההרחקה שקיים באמנת הפליטים, בין היתר, מדבר על רף מאוד מאוד גבוה של עבירות

אליהו (אלי) רביבו: תני לי דוגמה

שונית שחר: פשע נגד האנושות

אליהו (אלי) רביבו: כלומר, אונס ורצח לא מספיקים

אליהו (אלי) רביבו:  צריך גם ביתור גופה

שונית שחר: זה כדי להחריג

שונית שחר:  אני יכולה להגיד שלשר הפנים יש שיקול דעת האם לתת מעמד או לא

שונית שחר:  אם לאותו אדם יש המלצה חיובית - - -     

אליהו (אלי) רביבו: מה צריך לעשות כדי לשנות את המציאות העגומה הזאת?     

גלעד קריב: לשנות את הדין הבין-לאומי

שונית שחר: מדינת ישראל חתומה על אמנת הפליטים, וההתחייבויות שלנו הן בהתאם לאמנה

שונית שחר:  לכן, אנחנו מחויבים גם לכלל הזה

אליהו (אלי) רביבו: מה ההגדרה של פליט?     

שפי פז: להקים מחדש את מתקני השהייה

שונית שחר: אדם שנרדף במדינתו, לאחר שהוכיח פחד מבוסס לרדיפה על בסיס - - -     

אליהו (אלי) רביבו: האם תומך משטר מכהן חוסה תחת ההגדרה הזאת?     

שונית שחר: אלה טענות שיצטרכו להיבחן

אליהו (אלי) רביבו: אני שואל שאלה כהגדרה

שונית שחר: אלה טענות שנבחנות במסגרת בחינה פרטנית של בקשה למקלט פרטני, לא במסגרת טענות כלליות להחרגה מאי-הרחקה או לא

שונית שחר:  כרגע, כמו שאמרתי, יש מדיניות כללית ביחס לכל האריתריאים, ואין החלטה להחריג קבוצה זו או אחרת מאותה מדיניות

אליהו (אלי) רביבו: של מי ההחלטה? בסמכות של מי?     

שונית שחר: זאת החלטה שהתקבלה על ידי ממשלת ישראל עוד ב-2008

שפי פז: צריך לבטל אותה

שונית שחר: אני חושבת שצריך מאוד להיזהר בהקשר של תומכי משטר ומתנגדי משטר

שונית שחר:  ראינו את זה בספטמבר, כשהיו מחאות מאוד גדולות והיה מאוד ברור מי לובש חולצה כחולה ומי לובש חולצה אדומה

שונית שחר:  בסופו של דבר, כשאותו אדם בא בפני היחידה לטיפול במבקשי מקלט מדיני, היחידה צריכה לבדוק אם הוא באמת תומך משטר או לא תומך משטר

אליהו (אלי) רביבו: אם אדם מוכן להסתכן, להיפצע ואף למות בפרעות בגלל תפיסתו והזדהותו, זה לא מספיק?     

שונית שחר: זה בהחלט מספיק

שונית שחר:  הבקשה שלו למקלט מדיני תידחה אם הוא תומך משטר

שונית שחר:  בדרך כלל, ראינו שיש קשר בין השגרירות האריתריאית לאותם אנשים

אליהו (אלי) רביבו: נניח שאדם כלשהו הצליח להערים על המערכת, ומוגדר כמבקש מקלט זכאי

אליהו (אלי) רביבו:  כפליט

אליהו (אלי) רביבו:  בדיעבד מסתבר שהוא תומך שלטון

אליהו (אלי) רביבו:  האם יש מציאות כזאת?     

שונית שחר: בחינה של בקשה למקלט מדיני, גם אם אדם מוכר כפליט, היא בחינה שמתוקפת מדי שנה

אליהו (אלי) רביבו: מעולה, מעולה

אליהו (אלי) רביבו:  נציג המשטרה, כמה אריתריאים לקחו חלק כלשהו בפרעות ספטמבר?     

רפ"ק חן סאו: לגבי המוטיבציה של משטרת ישראל לחקור, להגיע לחקר האמת ולהעמיד לדין, אני רוצה להגיד שיש לי שוטר שלפני עשרה ימים הרכיבו לו חלק בגולגולת כתוצאה מאותן פרעות

רפ"ק חן סאו:  ראיתי שצחקת, אבל זה לא כי אנחנו לא רוצים להעמיד אנשים לדין

רפ"ק חן סאו:  עצרנו מאות אנשים

רפ"ק חן סאו:  אני אישית נפצעתי באירוע הזה

אליהו (אלי) רביבו: ראשית, רפואה שלמה לך, לאותו שוטר ולכל המעורבים

אליהו (אלי) רביבו:  אני מבהיר שהצחוק היה תוצאה של תסכול, הדרך שלי לבטא את התסכול שלי

אליהו (אלי) רביבו:  עיקרו של התסכול לא מופנה כלפי משטרת ישראל

אליהו (אלי) רביבו:  הינה, אני מבהיר

אליהו (אלי) רביבו:  יש לי הסתייגויות וציפיות, אבל עיקרו של התסכול לא מופנה אליכם

אליהו (אלי) רביבו:  יש לי שאלה, ואני אשמח, בבקשה, לתשובות ברורות, חותכות וקצרות

אליהו (אלי) רביבו:  כמה אנשים היו מעורבים בפרעות תשפ"ג בספטמבר?     

רפ"ק חן סאו: ההערכה שלי היא בין כמה מאות לכמה אלפים

אליהו (אלי) רביבו: איך כמה מאות? איך כמה מאות? יודעים כמה אנשים יש בשטח

שפי פז: אבל הם היו בתנועה

רפ"ק חן סאו: כי זה היה בכל העיר

אליהו (אלי) רביבו: בין כמה מאות לכמה אלפים? אולי תגיד בין 1 ל-100,000?     

רפ"ק חן סאו: לא, אבל בין 800 ל-1,500 – אני לא יודע לאמוד את זה בדיוק

רפ"ק חן סאו:  לא ספרתי כמה היו

רפ"ק חן סאו:  האירוע היה בכל רחבי העיר

אליהו (אלי) רביבו: כמה תומכי משטר אריתריאים אתם מזהים?     

רפ"ק חן סאו: אין לי את הנתון הזה, אדוני

קיברום טוולדה גברמאריאם: נציגי רשות האוכלוסין מוזמנים לאירועים ששגרירות אריתריאה מארגנת כמעט בכל שנה

קיברום טוולדה גברמאריאם:  למה להתעלם מהפתרון?      

אליהו (אלי) רביבו: כמה מגיעים לאירועים כאלה?      

קיברום טוולדה גברמאריאם: בערך 2,000

שפי פז: אלפים

שפי פז:  אנחנו היינו שם באירועים

שפי פז:  אלפים

קיברום טוולדה גברמאריאם: אני לא סופר אותם אחד-אחד

גלעד הלחמי: הוא צודק

גלעד הלחמי:  בשנים האחרונות זה ירד ל-2,000

גלעד הלחמי:  בהתחלה היו כ-6,000-5,000 בגני התערוכה

אליהו (אלי) רביבו: אני חוזר למר אדלשטיין

אליהו (אלי) רביבו:  כמה מהגרי עבודה אריתריאים שלקחו חלק בפרעות ספטמבר תשפ"ג - -  

שפי פז: ונובמבר

אליהו (אלי) רביבו: - - בפרעות ספטמבר תשפ"ג - -     

שפי פז: היו גם בנובמבר

אליהו (אלי) רביבו: - - ונובמבר, אשר מזוהים או במקור או בדיעבד כתומכי משטר, אתה הצלחת להרחיק מהמדינה?     

יולי יואל אדלשטיין: אדוני היושב-ראש, אני חוזר ומחדד את הסוגיה הזאת

יולי יואל אדלשטיין:  זה לא משנה אם הוא תומך משטר או לא תומך משטר

יולי יואל אדלשטיין:  ברגע שיש אי-הרחקה, זה לא רלוונטי

אליהו (אלי) רביבו: אי-הרחקה היא כלפי מי שמקבל מעמד

שפי פז: לא, לא, לא

יולי יואל אדלשטיין: אדוני, זה קבוצתי

גלעד קריב: בשביל זה צריך לבדוק מעמד

שפי פז: צריך לשנות את ההגדרה שלהם

שפי פז:  כרגע יש להם הגנה קבוצתית, ולכן אי-אפשר להרחיק אותם

גלעד קריב: ישראל לא רוצה לבדוק באופן פרטני ולהעניק מעמד פליט

גלעד קריב:  מה, אנחנו עוצמים עיניים?     

שפי פז: הם לא פליטים

שפי פז:  תשחרר

קיברום טוולדה גברמאריאם: בשביל לא להכיר במישהו נרדף – למעשה זה אני - -      

שפי פז: לא, אנחנו הנרדפים

שפי פז:  לא אתם

קיברום טוולדה גברמאריאם: - - בשביל לא להכיר בנו רשמית - - -     

אליהו (אלי) רביבו: כמה זמן אתה בארץ?     

קיברום טוולדה גברמאריאם: מספטמבר 2008

קיברום טוולדה גברמאריאם:  16 שנים

אליהו (אלי) רביבו: מתי יצאת מאריתריאה?     

קיברום טוולדה גברמאריאם: במאי 2008

אליהו (אלי) רביבו: איך הגעת לכאן?     

קיברום טוולדה גברמאריאם: זה סיפור ארוך

קיברום טוולדה גברמאריאם:  ברחתי לסודן, מסודן לסיני, מסיני לישראל

דורון אביטל: הוא היה גם במצרים, דרך אגב

אליהו (אלי) רביבו: זאת אומרת, אין זיקה ישירה

אליהו (אלי) רביבו:  בבקשה, תמשיך

יולי יואל אדלשטיין: אני מבקש לחדד

יולי יואל אדלשטיין:  מבקשי המקלט שהגישו בקשות מקלט והם נתיני אריתריאה, חלקם נבדקו ומצאנו שהם לא עונים לקריטריון

יולי יואל אדלשטיין:  בקשתם נדחתה

אליהו (אלי) רביבו: מה עשיתם איתם?     

יולי יואל אדלשטיין: לא עשינו איתם כלום

יולי יואל אדלשטיין:  הם שוהים פה בארץ ונמצאים פה, בגלל ההחלטה של הממשלה על אי-הרחקה

יולי יואל אדלשטיין:  לכן, זה לא כל-כך משנה כרגע אם הוא תומך משטר או לא תומך משטר

יולי יואל אדלשטיין:  כל עוד ההחלטה הזאת קיימת, אני בודק את הבקשות ואני יכול לדחות את הבקשה

גלעד קריב: למה החליטה המדינה על מדיניות קבוצתית?     

אליהו (אלי) רביבו: לא רלוונטי, לא רלוונטי

גלעד קריב: בוודאי שרלוונטי

אליהו (אלי) רביבו: הוא גורם מקצוע, לא גורם פוליטי

אליהו (אלי) רביבו:  תעזוב

יולי יואל אדלשטיין: אני גורם מקצועי, אני לא מחליט

יולי יואל אדלשטיין:  יש ממשלה

אליהו (אלי) רביבו: אני לא מאפשר לך לענות

גלעד קריב: אתה לא מאפשר לו לענות לשאלה של חבר כנסת?     

אליהו (אלי) רביבו: לא, לא

אליהו (אלי) רביבו:  אתה יודע בדיוק מה שאלת, ואני אענה לך

גלעד קריב: אני רוצה לשאול את האחראי מה פשר המדיניות של אי-הרחקה

אליהו (אלי) רביבו: הוא אחראי אכיפה

יולי יואל אדלשטיין: אני גורם ביצועי, אני לא המחליט

אליהו (אלי) רביבו: אל תשאל אותו על פוליטיקה

גלעד קריב: אני רוצה להבין מבחינה משפטית מה בין צו אי-הרחקה קבוצתי לבין בחינה פרטנית של בקשות מקלט?     

אליהו (אלי) רביבו: רק אני מאשר מי שואל ומי עונה

שפי פז: האמת שגם אני אשמח לדעת מי נתן את ההגנה הקבוצתית

אליהו (אלי) רביבו: יש לך זמן לבדוק

אליהו (אלי) רביבו:  אני שואל אותך שאלה, בפועל, מה ההבדל בין מי שהוכרה בקשת המקלט שלו לבין מי שלא הוכרה בקשת המקלט שלו, הואיל ושניהם לא יורחקו?     

יולי יואל אדלשטיין: מי שבקשת המקלט שלו הוכרה, והוא הוכר כפליט, מקבל פה מעמד של תושב ארעי, עם כל הזכויות הנלוות

יולי יואל אדלשטיין:  מי שבקשתו נדחתה, שוהה פה מתוקף אי-הרחקה, והוא זכאי לרישיון שהייה עד שיימצא פתרון אחר

אליהו (אלי) רביבו: עד שיוחלט על פתרון אחר

אליהו (אלי) רביבו:  יש פתרונות, ועוד לא הוחלט לגביהם

אליהו (אלי) רביבו:  ועדיין אני שואל, מה יהיה הגבול של עבירה, פשע ששוהה בלתי חוקי עובר - -     

שפי פז: אין

אליהו (אלי) רביבו: - - ובעקבותיה הוא לא נשאר בארץ?     

יולי יואל אדלשטיין: אני לא מכיר אירוע כזה

שפי פז: מסתובבים אצלנו אנסים, רוצחים ופדופילים

אליהו (אלי) רביבו: גברתי היועצת המשפטית – חבר'ה, תשמעו

גלעד קריב: אתה לא נותן לי לשאול שאלה

אליהו (אלי) רביבו: אתה דיברת 40% מהזמן

גלעד קריב: 40%? זה בערך כמו הנתונים העובדתיים שמוצגים בוועדה שלך

אליהו (אלי) רביבו: גברתי היועצת המשפטית, בבקשה

שונית שחר: כמו שהסברתי, לפי סעיף 33 לאמנת הפליטים – זה גם כלל במשפט הבין-לאומי באופן כללי – אדם צריך להיות מורשע בפשע חמור או בפשע נגד האנושות כדי שיהיה אפשר להרחיק אותו

אליהו (אלי) רביבו: מי קובע את הברומטר בסקאלה של חמור יותר או פחות?     

שונית שחר: אפשר להגיד שזה עוד לא קרה

שונית שחר:  עוד לא הגיע אלינו - - -     

אליהו (אלי) רביבו: עוד לא היה מספיק חמור בשביל להרחיק

שונית שחר: היו מקרים של עבירות פליליות

אליהו (אלי) רביבו: אבל לא מספיק חמור

שונית שחר: לא לצורך הרחקה

אליהו (אלי) רביבו: אנחנו אומרים שגניבה, פריצה, אונס, רצח – זה לא מספיק חמור בשביל להרחיק

אליהו (אלי) רביבו:  תודה, הבנו, נתייחס לזה

אליהו (אלי) רביבו:  תסיים את הסקירה שלך

חיים אורון: אני אתמצת מאוד, ואתייחס לסוגיית הנוער שעלתה פה על ידי גל, ומאוד מטרידה גם אותנו כעיריית תל אביב

חיים אורון:  גם פה, אנחנו חושבים שהמדינה צריכה להתגייס לטובת העניין

חיים אורון:  העלינו בעבר רעיונות, ויכולים לחשוב על מוסדות רווחה שיקלטו כפנימיות נוער בסיכון וכדומה

חיים אורון:  בסופו של דבר, צריך להרחיק גורמים עברייניים מהשכונות, כדי שהתושבים לא יסבלו כמו שהם ציינו

חיים אורון:  לכן, צריך למצוא את כל הדרכים החוקיות, כמובן, כדי לעשות את זה

חיים אורון:  זאת המחויבות שלנו כלפי התושבים שלנו – להרחיק גורמים עברייניים מהשכונות, וברור שיש מורכבות עם טיפול בנוער

אליהו (אלי) רביבו: איך אפשר להרחיק גורמים עברייניים מהשכונות, כשחלק גדול מהם מהשכונה עצמה? אתה יכול להחליט שאם הגיע מישהו מהפזורה לסחור בסמים, וגונבה לאוזניי שמועה שהמציאות הזאת לא דמיונית, אתה יכול להחליט שאתה מרחיק אותו

אליהו (אלי) רביבו:  איך אתה יכול להחליט שאתה מרחיק בן אדם שגר שתי קומות מעל מקום הפשע שלו?     

חיים אורון: אתה צריך להרחיק את מי שהוא גורם עברייני

אליהו (אלי) רביבו: לאן תרחיק אותו?     

חיים אורון: היו בעבר מתקני משמורת, היו בעבר פנימיות רווחה לנוער בסיכון

חיים אורון:  היו פתרונות והם התמוססו עם השנים

חיים אורון:  היום אנחנו מתמודדים עם התופעות

אליהו (אלי) רביבו: הבנתי

אליהו (אלי) רביבו:  יש גורם עברייני בן 28, ולא תפסו אותו כרגע מבצע פשע

אליהו (אלי) רביבו:  ידוע שהוא גורם עברייני

אליהו (אלי) רביבו:  מה אתה רוצה שיעשו איתו? 

שפי פז: בזמנו השתמשו בחולות

אליהו (אלי) רביבו: אין היום חולות

אליהו (אלי) רביבו:  נבכה על זה בכל רגע? אין חולות

אליהו (אלי) רביבו:  בג"ץ לא מאפשר לנו

שפי פז: זה לא נכון

דורון אביטל: אז שישימו אותם בבג"ץ

חיים אורון: אדוני, אתה צודק

חיים אורון:  אתה שואל על אנשים ששוהים פה שלא כחוק

חיים אורון:  אני יכול לספר לך שמדי פעם אני יוצא לסיורים עם המשטרה והשיטור העירוני שלנו

חיים אורון:  באחד הסיורים האחרונים שיצאתי הגענו בעקבות תלונה לשני אנשים שנראו חשודים, והם לבשו וסטים של קבלן ניקיון

חיים אורון:  בדקנו את התעודות שלהם, והם אזרחים מצריים

חיים אורון:  אזרחיים מצריים

חיים אורון:  שאלתי את המשטרה מה עושים איתם, האם יש רשות אוכלוסין והגירה? האם יש פקחים? אמרו לי: לא, אין לנו למי לפנות, אין לנו מה לעשות איתם

חיים אורון:  הם לא עברו עבירה שראינו בעיניים, ועזבו אותם ככה

חיים אורון:  זאת המציאות

אליהו (אלי) רביבו: למה לא הבאת להם מטאטא, אם יש להם כבר וסט?     

חיים אורון: היה להם מטאטא

חיים אורון:  היה להם גם מגב

אליהו (אלי) רביבו: טוב, אני אתייחס לזה לקראת סיום

אליהו (אלי) רביבו:  בבקשה

גל פילק: אני מנהלת מסיל"ה בעיריית תל אביב

גל פילק:  התחלתי קודם ואמרתי שהסוגיה הזאת יושבת על שולחננו

גל פילק:  אני רוצה לתת הקשר רחב לדברים

גל פילק:  קודם כול, אני אפתח ואגיד שיש השקעה רבה בדרום העיר באופן רחב בכל ההיבטים

גל פילק:  ספציפית, השקעה בקהילת מבקשי המקלט נובעת מתוך הבנה שזאת השקעה שמיטיבה עם כל תושבי דרום העיר וכל מי שחי שם, בין אם זה ברווחה, בין אם זה בבריאות ובין אם זה בכל היבט אחר, למשל חינוך ופעילות בשעות אחר הצוהריים

גל פילק:  המצב של קהילת מבקשי המקלט בעיר באופן כללי בישראל לא משתפר עם השנים

גל פילק:  הילדים שנולדו מתבגרים, יש הזדקנות של האוכלוסייה, יש הרבה חולי, ומול זה יש מצוקה מאוד מאוד גדולה שצריך לתת עליה את הדעת

גל פילק:       העירייה פועלת שם באופן מאוד מאוד רחב, בשיתוף כל הגורמים, כולל המשטרה

גל פילק:  אנחנו עסוקים בזה בצורה רחבה

גל פילק:  התייחסו פה לסוגיית הנוער, וזאת סוגיה שמאוד מעסיקה אותנו

גל פילק:  צריך לזכור שמדובר בילדים ובנערים ללא עתיד וללא אופק

אליהו (אלי) רביבו: יש להם עתיד, למה לא? מה זה אין להם עתיד? חלילה

דורון אביטל: שילכו להקים מדינה

גל פילק: כרגע מדובר בילדים ללא עתיד וללא אופק, ללא מעמד אזרחי

גל פילק:  במובן הזה, נתיב ההידרדרות הרבה יותר מהיר, וזה משהו שצריך לשים על השולחן כשדנים בסוגיה

גל פילק:  במקביל, צריך לפעול בצורה מאוד משמעותית ונרחבת למניעה של פעילות עבריינית

גל פילק:  שוב, אנחנו מדברים על קומץ של נערים

שפי פז: זה מאות, מאות

אליהו (אלי) רביבו: את יודעת מה מתסכל אותי? שבגישה הטיפולית שלכם, גברתי, אתם בוחנים איך לעודד את הגעת המסתננים

אליהו (אלי) רביבו:  אני לא שומע ממך מילה איך צריך להרחיב משאבים כדי לגרום לאותם מסתננים ושוהים בלתי חוקיים להבין שלא משתלם להגיע לישראל, כי אנחנו לא רוצים אותם כאן

גל פילק: אדוני, אנחנו לא הבאנו אף אחד

גל פילק:  הם נמצאים בשכונה

אליהו (אלי) רביבו: יופי, אבל בטיפול כל-כך הוליסטי עם משאבים ותשומות כל-כך גבוהות, יש עידוד דה-פקטו להבאת עוד ועוד

אליהו (אלי) רביבו:  מה שהתחיל עם כמה מאות, היום אנחנו עם למעלה מ-100,000

גל פילק: פה אני חולקת עליך

גל פילק:  אני חושבת שהמצב ללא המענה - - -     

שפי פז: למה אתם לא מחלקים להם אמצעי מניעה?      

גל פילק: לתפיסתי, ככל שהמצב יחמיר ויהיו פחות מענים, גם המצב של כל תושבי דרום העיר יחמיר

גל פילק:  זאת התפיסה שלי, והמענה הטיפולי ניתן, בין היתר, כדי להיטיב עם החיים של תושבי דרום תל אביב

אליהו (אלי) רביבו: תודה רבה

אליהו (אלי) רביבו:  בבקשה

ד"ר ברהנה הגוס: אני יושב-ראש עמותת תקווה חדשה

אליהו (אלי) רביבו: אתם ארגון יציג?     

ד"ר ברהנה הגוס: כן

ד"ר ברהנה הגוס:  זאת עמותה שהתגייסה מה-7 באוקטובר

אליהו (אלי) רביבו: אתם חברים בהסתדרות הלאומית

שפי פז: בוא, בוא - - - על ההמצאות האלה

אליהו (אלי) רביבו: סליחה

ד"ר ברהנה הגוס: שפי, לא הפרעתי לשום דבר, לא דיברתי, בבקשה

שפי פז: לא מעניין אותי

אליהו (אלי) רביבו: אותי זה מעניין

ד"ר ברהנה הגוס: זכותך

גלעד הלחמי: אני רק אגיד שכבר עלו על השקר שלהם, שהם הצטלמו באיזשהו קיבוץ בשרון ואמרו שהם הלכו להתנדב בעוטף

גלעד הלחמי:  זה גם פורסם

אליהו (אלי) רביבו: אני לא זקוק לכל התוספות האלה

אליהו (אלי) רביבו:  תאמין לי שאני מכיר קצת יותר ממה שאני מראה כאן

ד"ר ברהנה הגוס: אני אחד האנשים שהקים חמ"ל ב-8 באוקטובר בכיכר רבין

ד"ר ברהנה הגוס:  אחרי זה עברנו לתל גיבורים 5, ואחרי זה לצפון תל אביב

שפי פז: כן, הם הצטלמו - - -     

אליהו (אלי) רביבו: שפי, אני יכול להתחייב בפנייך דבר אחד

שפי פז: אני יוצאת

שפי פז:  ניתן לו לדבר, לשקר

אליהו (אלי) רביבו: תודה

אליהו (אלי) רביבו:  התפקיד שלי לשמוע הכול

ד"ר ברהנה הגוס: אני נציג של אנשים שהם לא פושעים

ד"ר ברהנה הגוס:  אני נציג של אנשים שתרמו ותורמים, וחיים בשקט במדינת ישראל

אליהו (אלי) רביבו: אני מכיר את זה לחלוטין

אליהו (אלי) רביבו:  אם להודות על האמת, אני לא קונה את כל זה

אליהו (אלי) רביבו:  כל התרומה והמעורבות החברתית היא כדי להיטמע יותר בארץ

אליהו (אלי) רביבו:  זה לא עושה עליי רושם

אליהו (אלי) רביבו:  אני אומר לך ביושר ובצניעות, שאני מוכן לעשות הכול כדי לוותר על התרומה שלכם ועל השהות שלכם כאן

אליהו (אלי) רביבו:  אני לא רוצה אתכם כאן

אליהו (אלי) רביבו:  אני לא מתכוון שתפרשו אותי לא נכון

אליהו (אלי) רביבו:  כל זמן שאתם כאן, צריך להתייחס אליכם בצורה מכובדת, נעימה, בטוחה ולאפשר לכם להתקיים פה באופן מכובד

אליהו (אלי) רביבו:  אסור לערבב בין הדברים

ד"ר ברהנה הגוס: זכותו של כל אדם לחשוב מה שהוא יכול לחשוב

ד"ר ברהנה הגוס:  לא באתי למכור אף אחד

ד"ר ברהנה הגוס:  תחנת שרת ותחנת המסגר לא נזכרות הרבה

ד"ר ברהנה הגוס:  אמיר, לא הכרתי אותך

ד"ר ברהנה הגוס:  הקמנו עם משה אביאל – המפקד של המסגר – ביחד עם הקהילה כדי לעצור את האלימות

ד"ר ברהנה הגוס:  לא הזכרת אותו

ד"ר ברהנה הגוס:  אנחנו עושים סיורים ועושים הכול נגד הפשיעה

ד"ר ברהנה הגוס:  גם אם אמיר או 80 אנשים יגיעו, זה לא יעצור את הפשיעה

ד"ר ברהנה הגוס:  אני לא חושב

ד"ר ברהנה הגוס:  בבית הספר של מבקשי המקלט יש מבקשי מקלט בנפרד, והם לא מכירים שום ישראלי אחר

ד"ר ברהנה הגוס:  מזה נובע שכל הצעירים שהולכים להיות פושעים

ד"ר ברהנה הגוס:  בדרום תל אביב יש חמישה בתי ספר שבהם לומדים רק מבקשי מקלט ומהגרי עבודה

גלעד הלחמי: כי לא נשארו ישראלים בשכונה

אליהו (אלי) רביבו: מה התלונה לגבי הנתון הזה?     

ד"ר ברהנה הגוס: זאת לא תלונה

ד"ר ברהנה הגוס:  אני אומר שיש פשע חמור בדרום תל אביב, וגם אנחנו סובלים מהפשע הזה

ד"ר ברהנה הגוס:  שלושה אנשים נרצחו לנו, אנשים טובים, בפשע של אחד לשני

ד"ר ברהנה הגוס:  אנחנו סובלים

אליהו (אלי) רביבו: אני יכול לשאול אותך שאלה, אדוני? רק אני ואתה מדברים

אליהו (אלי) רביבו:  אני לא יודע אם בחנת את זה פעם, אבל חלק לא מבוטל מאזרחי מדינת ישראל, אם לא הייתה להם זיקה לאומית, שורשית, אמונית לישראל, היה להם הרבה יותר כייף לחיות בהמון מדינות בעולם

אליהו (אלי) רביבו:  המון

אליהו (אלי) רביבו:  באירופה, בארצות הברית, בקנדה, בגרמניה

אליהו (אלי) רביבו:  זול, גדול, מפותח, טכנולוגי

אליהו (אלי) רביבו:  העולם הגדול

אליהו (אלי) רביבו:  הם לא עושים את זה בגלל שיש להם פה הרבה שורשים, כי כל המשפחה שלהם נמצאת כאן, כי יש להם אמונה שורשית דתית למקום

אליהו (אלי) רביבו:  לכם אין את כל זה, למה אתם נדבקים לפה? מקום מסוכן, לא נעים, צפוף, יקר

אליהו (אלי) רביבו:  למה אתם לא מגיעים כמו מלכים למקום כמו קנדה? תרגישו אמריקאים, קנדים

קיברום טוולדה גברמאריאם: למה אדוני לא מתייחס לזה, שאנחנו כאן בגלל שהגענו ממקום שהוא יותר מסוכן מישראל? אנחנו נמלטנו

קיברום טוולדה גברמאריאם:  אדוני מבין שאנחנו נמלטנו ממקום מסוכן? אנחנו לא מחפשים איכות חיים

אליהו (אלי) רביבו: זה בדיוק מה שאני שואל

אליהו (אלי) רביבו:  קודם כול, אתם כן מחפשים איכות חיים

אליהו (אלי) רביבו:  אולי אני קצת מטעה אתכם, אבל עליי אי-אפשר לעבוד

קיברום טוולדה גברמאריאם: כבוד היושב-ראש, אני לא ראיתי את אימא שלי 25 שנה

דורון אביטל: - - - 

אליהו (אלי) רביבו: תעצור רגע, סליחה

אליהו (אלי) רביבו:  הערה אחרונה ואתה בחוץ

אליהו (אלי) רביבו:  אל תבדוק אותי

אליהו (אלי) רביבו:  אני רוצה לספר לכם משהו

אליהו (אלי) רביבו:  האנשים שאמונים על שלומי וביטחוני המליצו / אסרו עליי להגיע לאזורים מסוימים בעיקר בדרום תל אביב, ללא ליווי משטרתי ראוי

אליהו (אלי) רביבו:  אני בעטתי בהחלטה הזאת

אליהו (אלי) רביבו:  אני לא מקבל את זה, ולכן אני מגיע אפילו לבד, בלי הצוות שלי

אליהו (אלי) רביבו:  ככה יצא שבאופן עקבי, אחת לכמה שבועות עד חודש, אני מגיע גם בשעות לא שגרתיות לדרום תל אביב

אליהו (אלי) רביבו:  אני מסתובב באזור התחנה הישנה, החדשה, בשכונות

אליהו (אלי) רביבו:  אני רואה שבאמת לא כייף לגור שם

אליהו (אלי) רביבו:  לא כייף לכם

אליהו (אלי) רביבו:  הגעתם ממקום שמסוכן להיות בו

אליהו (אלי) רביבו:  לא הגעתם כי אתם מבקשים להיטיב עם עצמכם

אליהו (אלי) רביבו:  בוא נאמר, עזוב את הנקודה הזאת

אליהו (אלי) רביבו:  אבל אתם מגיעים למקום שהוא מסוכן, צפוף ויקר לחיות בו

אליהו (אלי) רביבו:  אנחנו אומרים לכם: קחו כסף, טיסה בחינם, תטוסו למדינה שכייף להיות בה

אליהו (אלי) רביבו:  חלום של הרבה ישראלים להיות שם

אליהו (אלי) רביבו:  למה אתם לא רוצים? מה הסיבה?     

הוועדה לביטחון לאומי): רגע לפני שהם נותנים לך תשובה, אני מתנצל מראש, חברי יושב-ראש הוועדה המיוחדת לעובדים זרים

הוועדה לביטחון לאומי):  לא ידעתי כמה הנושא הזה חשוב לפני שנכנסנו אליו, רק מהשיחה בינינו

הוועדה לביטחון לאומי):  אני מבין כמה טעם יש לעשות דיון המשך לעניין הזה

הוועדה לביטחון לאומי):  אני רוצה להבהיר לאנשים שיושבים פה, מדינת ישראל מנציחה פה חבית חומר נפץ

הוועדה לביטחון לאומי):  החבית הזאת, יש גם חבית קטנה לידה שהולכת וגדלה, וקוראים לה נוער, קוראים לה הדור השני

הוועדה לביטחון לאומי):  זה משהו שאנחנו לא יכולים להרשות לעצמנו לגדל אותו פה

הוועדה לביטחון לאומי):  אנחנו חייבים למצוא פתרון

הוועדה לביטחון לאומי):  אני אומר לך, אדוני יושב-ראש הוועדה המיוחדת לעובדים זרים, חבר הכנסת אליהו רביבו, חברי הטוב, אנחנו בבעיה

אליהו (אלי) רביבו: אנחנו בצרה

הוועדה לביטחון לאומי): ולבעיה הזאת יש גם שם משפחה, וזה כדאיות

הוועדה לביטחון לאומי):  כי מישהו כדאי לו שיהיו בתל אביב העובדים האלה

אליהו (אלי) רביבו: אני מקבל את מה שאתה אומר

הוועדה לביטחון לאומי): אתה ואני חייבים לעשות יד אחת ולראות איך אנחנו מקטינים את הסיכון הזה, כי בסופו של דבר זה עלול לפגוע בכולנו

הוועדה לביטחון לאומי):  תודה רבה על הזכות להיות איתך פה שותף, ואני מתנצל מראש

אליהו (אלי) רביבו: תודה רבה

קיברום טוולדה גברמאריאם: אני מודה על המעמד

קיברום טוולדה גברמאריאם:  בכל זאת, באנו ממדינה דיקטטורית שלא מאפשרת לנו לדבר במרחב כזה

קיברום טוולדה גברמאריאם:  אני מודה לכולכם

אליהו (אלי) רביבו: אם תוכל להתייחס, בבקשה, לשאלת הסקרנות שלי

קיברום טוולדה גברמאריאם: אני אשאל את אדוני אם יש לך מדינה כזאת שמאפשרת לנו, שתכבד את אמנת הפליטים ותכיר בזה שנשקפת לנו סכנה

קיברום טוולדה גברמאריאם:  יש לך מדינה כזאת? בני הקהילה שלי ישמחו

קיברום טוולדה גברמאריאם:  הדבר הכי חשוב לנו זה שאנחנו נהיה מוגנים ולא תישקף לנו סכנה לחיים

אליהו (אלי) רביבו: אני מודה לך, אתה מחמם את ליבי

אליהו (אלי) רביבו:  אנחנו נתקדם מפה ולא נשחרר את ההזדמנות הנפלאה שמתפתחת כאן כרגע

קיברום טוולדה גברמאריאם: שלא נתבלבל

קיברום טוולדה גברמאריאם:  יש להכחיש את המציאות במדינה שלנו

אליהו (אלי) רביבו: לא, לא

אליהו (אלי) רביבו:  עזוב, עזוב

אליהו (אלי) רביבו:  בוא נעזוב את זה

אליהו (אלי) רביבו:  זאת עובדה קיימת

אליהו (אלי) רביבו:  אני מקבל את מה שאתה אומר, ואני נענה להזמנתך

אליהו (אלי) רביבו:  אני מתכוון למלא אותה אחר כבוד באופן מידיי

אליהו (אלי) רביבו:  כשאני אומר מיידי, זה מיידי

קיברום טוולדה גברמאריאם: זאת אומרת, להכיר בעילת המקלט שלנו, להכיר בנו כפליטים ולהעביר אותנו למדינה שכן תכבד את אמנת הפליטים

אליהו (אלי) רביבו: אל תתנה לי תנאים

אליהו (אלי) רביבו:  חד-משמעית

קיברום טוולדה גברמאריאם: זאת אומרת, מדינת ישראל לא מוכנה - - -     

אליהו (אלי) רביבו: לא, לא

אליהו (אלי) רביבו:  אתה לא מראיין אותי כאן

קיברום טוולדה גברמאריאם: אני שואל

אליהו (אלי) רביבו: אני מסביר פשוט

אליהו (אלי) רביבו:  אתה אומר שאם הייתה מדינה שתכיר בסטטוס שלכם ותסכים לקבל אתכם עם אותו סטטוס, תשמחו לעבור אליה

אליהו (אלי) רביבו:  אני נעניתי להזמנתך ואני מתכוון לצקת לתוכה תוכן באופן מיידי

אליהו (אלי) רביבו:  מיידי זה מיידי

אליהו (אלי) רביבו:  זה לפני שאתה יוצא מפה

אליהו (אלי) רביבו:  אתה ממשיך איתי

אליהו (אלי) רביבו:  תעצרו

אליהו (אלי) רביבו:  אני הולך לסייע ולהיענות לבקשתך, חד-משמעית

אליהו (אלי) רביבו:  יוסי, בסדר?     

ד"ר ברהנה הגוס: אנחנו אומרים שמדינה דמוקרטית שיכולה לכבד, לא כמו שהיה אז

אליהו (אלי) רביבו: לא, לא, לא

אליהו (אלי) רביבו:  מדינה דמוקרטית

אליהו (אלי) רביבו:  מדינה דמוקרטית

אליהו (אלי) רביבו:  אני מדבר על מדינה דמוקרטית

דורון אביטל: אני רוצה להגיד כמה דברים

אליהו (אלי) רביבו: אתה יכול להישאר פה בדיון הבא

אליהו (אלי) רביבו:  זה דיון המשך

אליהו (אלי) רביבו:  בבקשה, אדוני

מונים אהרון: אני מארגון HIAS

מונים אהרון:  זה ארגון יהודי בין-לאומי, ויש לנו משרד גם פה בישראל

מונים אהרון:  אני רוצה להתייחס לדברים שעלו כאן, וגם רוצה לשבח אותך על כך שאתה עוסק בנושא של הפליטים ומבקשי המקלט באופן עקבי

מונים אהרון:  למרות שאני לא מסכים עם הגישה, אני אומר את זה מתוך כך שאני מייצג ארגון שדואג לאוכלוסייה הזאת

אליהו (אלי) רביבו: אני גם רוצה לדאוג לה

אליהו (אלי) רביבו:  אל תתבלבל

אליהו (אלי) רביבו:  אני דואג לה מאוד

אליהו (אלי) רביבו:  שאני לא אובן, חלילה, לא נכון

אליהו (אלי) רביבו:  אני מאוד מאוד מאוד דואג לה

אליהו (אלי) רביבו:  מאוד

אליהו (אלי) רביבו:  אני רוצה לתת לה מענה, אבל לא אצלי

מונים אהרון: אני מכיר את זה מקרוב

מונים אהרון:  ישבנו מספיק זמן, ואני מכיר את הדעות שלך

מונים אהרון:  בנושא הפשיעה שיש בדרום תל אביב, כולנו מסכימים שכולנו לא רוצים את הפשיעה הזאת באזור, כי גם הקהילה שלנו סובלת מזה

מונים אהרון:  אני רוצה להתחבר למה שאמיר אמר קודם, שזה סימפטום

מונים אהרון:  גם גל אמרה שזה סימפטום

מונים אהרון:  זה סימפטום לנושא אחר, שבצער רב, למשך שנים, הממשלות מתנערות מזה ולא רוצות לקחת אחריות

מונים אהרון:  אלה העובדות

מונים אהרון:       יוסי אדלשטין חזר פעם אחר פעם על זה שמבקשי מקלט מסודן ואריתריאה נמצאים תחת מדיניות אי-הרחקה

מונים אהרון:  עובדה שאנשים נמצאים פה

מונים אהרון:  בזמן הזה, באופן כזה או אחר הם משפיעים על החברה כולה, לטוב או לרע

מונים אהרון:  בנוסף לזה, יש גם ילדים שגדלים פה

מונים אהרון:  אין מדיניות להרחיק אותם למקום כלשהו, כי לצערי הרב, גם סודן בקריסה, ולאריתריאה אף אחד לא מגרש

מונים אהרון:  לכן, האנשים האלה נמצאים פה

מונים אהרון:  כדי לטפל בסימפטום הזה, המדינה צריכה לתת פתרונות

מונים אהרון:  פתרונות רווחה לילדים שגדלים פה ולאוכלוסייה באופן כללי, ולתת מעמד או כל טיפול אחר שגורם לאנשים האלה לחיות חיים נורמליים כדי להקטין את כל הסימפטומים האחרים שדיברנו עליהם עכשיו

מונים אהרון:  כל עוד אין הרחקה באופק, האנשים האלה יהיו פה, ואני חושב שאת העובדה הזאת צריך להכיר

אליהו (אלי) רביבו: מה צריך לעשות כדי שתהיה הרחקה?     

מונים אהרון: אני חושב שמדינת ישראל צריכה לקחת אחריות

מונים אהרון:  אלה שהגישו בקשות מקלט, לבחון את בקשות המקלט שלהם

מונים אהרון:  מי שיוכר כפליט, מגיע לו להיות פליט

מונים אהרון:  מדינת ישראל יש לה אחריות מוסרית מתוך זה שהיא הייתה אחת המדינות הראשונות בעולם, שחתמה על אמנת ז'נבה לפליטים

מונים אהרון:  מי שלא יוכר כפליט בסופו של ההליך, אני מניח שהמדינה יכולה למצוא פתרונות

מונים אהרון:  או שהאנשים האלה ילכו למדינות אחרות, כי מן הסתם, לסודן ולאריתריאה אי-אפשר להחזיר או להרחיק

מונים אהרון:  אני חושב שצריך להכיר בעובדה, שהאנשים האלה לא מורחקים

מונים אהרון:  הם יהיו פה, והמדינה צריכה לטפל ולהכיר בעובדה הזאת

מונים אהרון:  תודה

ד"ר ברהנה הגוס: אני רק אומר שאריתריאים לא מורחקים מפה

ד"ר ברהנה הגוס:  אני מקווה שכבוד היושב-ראש יזכיר שמדינת ישראל יש לה אינטרס מאוד גדול עם הדיקטטורה באריתריאה בעניין ביטחוני

ד"ר ברהנה הגוס:  רק בגלל זה היא לא מעזה לעשות שום דבר לתומכי המשטר בארץ, שרודפים גם אותנו

ד"ר ברהנה הגוס:  בואו לא נסתיר, זה הדבר היחיד

ד"ר ברהנה הגוס:  אנחנו לא מתנגדים לאינטרס של מדינת ישראל עם אריתריאה, אבל השלטון שרדף אותנו שם, רודף אותנו גם פה

ד"ר ברהנה הגוס:  מדינת ישראל לא מעזה לעשות שום דבר, ובסופו של דבר מסכנים השוטרים, משפילים אותם

ד"ר ברהנה הגוס:  מסכנים עובדי האוכלוסייה וההגירה, משפילים אותם

ד"ר ברהנה הגוס:  הקהילה שלי סובלת

אליהו (אלי) רביבו: מה שאתה אומר חמור מאוד

אליהו (אלי) רביבו:  חמורה שבעתיים העובדה שיש לך ביטחון עצמי כל-כך גבוה לדבר בכנסת ישראל, בית הפרלמנט הישראלי, לבושתה של המדינה ועל האינטרסים הלאומיים שלה

אליהו (אלי) רביבו:  אבל זה רק יכול להבהיר את התסכול

אליהו (אלי) רביבו:       אשמח לדעת, בעקבות דרישתי והחלטת הממשלה לעניין העתקת המקום המרכזי לתחליפי סם, לאן העתקם אותם? משרד הבריאות, בבקשה

ניר שער: שלום, אני מנהל תחום מסגרות לטיפול בהתמכרויות, משרד הבריאות

אליהו (אלי) רביבו: אני מדבר על 916

ניר שער: על מרכזי מתדון?     

אליהו (אלי) רביבו: כן, כן

אליהו (אלי) רביבו:  לא על השנים שעברו

אליהו (אלי) רביבו:  אני אסביר שוב

אליהו (אלי) רביבו:  במהלך הסיור שהוועדה בראשותי קיימה ביוני בדרום תל אביב, דרשה הוועדה באופן מיידי מציאת מקומות חלופיים ואפילו סיפקה כאלה, למרכזי חלוקת תחליפי סם

אליהו (אלי) רביבו:  בעקבות זאת, יצאה החלטת ממשלה, תזכיר ממשלה 916, מה-10 בספטמבר 2023, שנותנת עד 180 יום לביצוע ההחלטה הזאת

אליהו (אלי) רביבו:  נשמח לדעת לאן העתקתם אותם

ניר שער: כרגע זה לא נעשה

אליהו (אלי) רביבו: לא נעשה?     

ניר שער: לא

אליהו (אלי) רביבו: מה זאת אומרת?     

ניר שער: לצערי זה לא נעשה

אליהו (אלי) רביבו: מה זאת אומרת לצערך? לא הבנתי

ניר שער: המרכז שלנו בתל אביב, שהיה ברחוב המסגר, רצינו להעביר אותו למקום אחר

אליהו (אלי) רביבו: לא, לא

אליהו (אלי) רביבו:  אני לא מדבר על רחוב המסגר

אליהו (אלי) רביבו:  עזוב, נו

אליהו (אלי) רביבו:  אתה יודע בדיוק על מה אני מדבר

אליהו (אלי) רביבו:  יש החלטת ממשלה, ואתה רוצה לומר לי שפקידי משרד הבריאות, על מנהליו, החליטו להמרות את פי החלטת הממשלה שהיא תולדה של דרישת הוועדה? זה מה שאתה אומר לי?     

ניר שער: לא

אליהו (אלי) רביבו: אז מה אתה אומר לי?     

ניר שער: אני אומר שזה התעכב, וזה יעבור למכרז מתדון שאמור לצאת השנה

אליהו (אלי) רביבו: לא, מה פתאום? קיבלתם 180 יום

אליהו (אלי) רביבו:  כל עוד שלא הסתייגתם באמצעות הנציגים שלכם בישיבת הממשלה, ויש החלטת ממשלה, היא חלוטה

אליהו (אלי) רביבו:  אני רוצה לדעת מה הסיבה לכך שבתוך המסגרת המאוד מאוד ארוכה של 180 ימים, לא העתקתם את המרכזים

אליהו (אלי) רביבו:  מה זאת אומרת?     

ניר שער: אני לא יכול לענות על השאלה הזאת

אליהו (אלי) רביבו: מי יכול?     

ניר שער: צריך להעביר את זה הלאה לבדיקה

אליהו (אלי) רביבו: למי?     

ניר שער: אני אעביר את זה הלאה לבדיקה

אליהו (אלי) רביבו: למי?     

ניר שער: למנכ"ל אצלנו, לבדיקה של שר הבריאות

אליהו (אלי) רביבו: החלטה פשוטה, לא משהו כזה רציני

ניר שער: היא לא בוצעה

אליהו (אלי) רביבו: זאת לא בניית בית חולים

אליהו (אלי) רביבו:  זה להעתיק מרכז חלוקה

ניר שער: זה מורכב מראשי ערים שמסרבים

אליהו (אלי) רביבו: לא, לא

אליהו (אלי) רביבו:  יש כמה חלופות מדהימות

אליהו (אלי) רביבו:  אפשר להעביר את המרכז, כמו שהמלצתי, לפאתי בית חולים

אליהו (אלי) רביבו:  זאת דוגמה אחת, ולא אמורה להיות התנגדות של רשות מקומית

אליהו (אלי) רביבו:  איפה נמצאים המרכזים שאני מדבר עליהם? באיזו עיר? אני מדבר על תל אביב

אליהו (אלי) רביבו:  תעביר אותם במסגרת השטחים המוניציפליים

ניר שער: זה כבר קיים באיכילוב

ניר שער:  יש כבר אחד באיכילוב

אליהו (אלי) רביבו: לא, לא

אליהו (אלי) רביבו:  אני מדבר על דרום תל אביב

אליהו (אלי) רביבו:  לדוגמה, המרכז שפגשתי בסיור שלי באזור התחנה הישנה

אליהו (אלי) רביבו:  מה הסיבה שאתם לא מעתיקים אותו בתוך השטח המוניציפלי של עיריית תל אביב? יש לי מכר שיש לו שני נכסים במרכז מסחרי ברודצקי, והוא מחפש למי להשכיר אותם

אליהו (אלי) רביבו:  גדולים, ממוזגים, עם דרכי גישה למוגבלי ניידות

אליהו (אלי) רביבו:  תעתיקו אותם לשם

ניר שער: המרכז שהיה ברחוב המסגר נסגר, והעבירו אותו לרחוב בגין

ניר שער:  היה ניסיון שלנו לדבר עם עיריית תל אביב שייתנו לנו חלופה אחרת

אליהו (אלי) רביבו: למה עיריית תל אביב? לא הבנתי

ניר שער: אני אומר שוב שההחלטה לא בוצעה

ניר שער:  מה הסיבה בדיוק, אני לא יודע

אליהו (אלי) רביבו: קח לך עשר דקות, ובדיון הבא תיכנס אליי עם תשובה בת-סמכות, מה הסיבה לכך שהחלטת הממשלה לא יושמה

אליהו (אלי) רביבו:  האם הממשלה עודכנה בעניין הפרת ההחלטה על אי-יישומה? ושאלה שלישית, מה בכוונתכם ותוך כמה זמן ליישם? לא לספר מה ניסיתם ולא הצלחתם

אליהו (אלי) רביבו:  ליישם את ההחלטה הזאת

אליהו (אלי) רביבו:       משפט סיכום, בבקשה

גלעד הלחמי: שאלת על רצח ועל דברים כאלה – יש פה עניין שאנחנו צריכים להתמקד בו, שלמדינה יש זכות חוקית להשאיר במשמורת לאחר ריצוי העונש, עד שהוא יחליט לעזוב מרצון לבד

גלעד הלחמי:  הבעיה היא ששופטים מסוימים, פעם אחרי פעם – הייתה דוגמה לאריתריאי שהטריד מינית ילדה

גלעד הלחמי:  הוא נכנס לשנתיים לכלא, והשתחרר

גלעד הלחמי:  המדינה אמרה שהוא מסוכן, אנחנו רוצים להשאיר אותו במשמורת, והשופט החליט שהוא לא מסוכן, ושחרר אותו

גלעד הלחמי:  בא בפעם השלישית

גלעד הלחמי:  יש המון דוגמאות כאלה

גלעד הלחמי:  אני לא מכיר מישהו שנשאר במשמורת, עד שהוא עזב מרצון

אליהו (אלי) רביבו: אתה מספר לי כרגע על הריקבון התפיסתי במערכת בתי המשפט

אליהו (אלי) רביבו:  מה זה רלוונטי לכאן? מה הוא יכול לעשות עם זה?     

גלעד הלחמי: לא, הוא לא יכול לעשות כלום, אבל אני מניח שכבר התייאשנו מראש מבתי הדין למשמורת

גלעד הלחמי:  אפשר להביא דוגמאות ולהגיד שיש זכות חוקית למדינה, אבל בגלל שופט ספציפי או שופטת כמו מיכל אגמון או כמו רג'א מרזוק בבתי הדין למשמורת, אנחנו לא מצליחים ליישם את החוק

גלעד הלחמי:  החוק הוא בין-לאומי בנושא הזה

אליהו (אלי) רביבו: האם בעקבות החלטת שופט אתם מערערים בכאלה מקרים?     

שונית שחר: 	 המתווה להעברת מסתננים מהליך פלילי למינהלי מתחלק לשניים: יש חלק שמדבר על טרם הגשת כתב אישום, ואלה מקרים שמועברים אלינו מהמשטרה, לפני שהיא הגישה כתב אישום, בכוונה להגיש כתב אישום

שונית שחר:  כמובן, צריך להוכיח שיש מסוכנות כדי שאנחנו נוכל להחזיק אותם במשמורת מינהלית מכוח מסוכנות

שונית שחר:  החלק השני מדבר על מסתננים שסיימו לרצות את העונש הפלילי שלהם, והם מועברים אלינו משב"ס

שונית שחר:  יש כל מיני סוגים של עבירות, ובהקשר של עברייני מין, יש פסיקה של בית המשפט העליון, וזה לא קשור לדיין זה או אחר, או לשופט מחוזי זה או אחר

שונית שחר:  כמובן, אני גם לא אתייחס בשמות

גלעד הלחמי: כן, אבל הם הסמכות, בתי הדין למשמורת

גלעד הלחמי:  אלא אם כן הוא ערער לעליון

שונית שחר: כרגע יש פסיקה של בית המשפט העליון, וזאת בעצם הלכה מחייבת גם את הערכאות שמתחת לבית המשפט העליון, שבהקשר של עברייני מין, יש הסדר ספציפי שמדבר על חוק הפיקוח

שונית שחר:  יש יחידה מיוחדת או יחידת צור, שמוציאה צווי פיקוח נגד עברייני מין

שונית שחר:  ברגע שיש הסדר ספציפי, הוא מאפשר למשטרה לפקח על האוכלוסייה הזאת

שונית שחר:  ברגע שאותו אדם מפר את הסדר הפיקוח שלו, אפשר להעמיד אותו לדין על הפרת הסדר הפיקוח

שונית שחר:  בית המשפט העליון קבע שברגע שיש הסדר ספציפי, החלופה הזאת עדיפה על פני ההסדר שקיים בחוק הכניסה לישראל, לעניין מסוכנות

שונית שחר:  אני חייבת לציין שברגע שאנחנו מעבירים למשמורת, אנחנו צריכים לתקף את עניין המסוכנות

אליהו (אלי) רביבו: זאת אומרת, עוד איזשהו מנגנון, איזשהו כלי רבע קלאץ'

גלעד הלחמי: לגבי מסיל"ה, ולגבי הכספים שדיברנו עליהם, יש פה הנחה שהילדים מסכנים או המבוגרים מסכנים ולא מרוויחים הרבה, ובגלל זה גם הפשיעה גבוהה

גלעד הלחמי:  תנו לי לתקן אתכם, ילד אריתריאי או ילד סודני מקבל הרבה יותר מכל ילד ישראלי מבחינת עמותות שעוזרות לו אחרי שעות הלימודים, מבחינת מסיל"ה, ומבחינת העלויות

גלעד הלחמי:  יש פה בעיה שלא מדברים עליה, כי אנחנו לא רואים את זה בקונגולזים, אנחנו לא רואים את זה בניגרים

קיברום טוולדה גברמאריאם: זה לא נכון, זה לא מדויק

גלעד הלחמי: אני לא הפרעתי לך

גלעד הלחמי:  יש בעיה תרבותית

מונים אהרון: זה לא נכון

גלעד הלחמי: יש בעיה תרבותית בכל העולם

גלעד הלחמי:  הנתינים מאריתריאה עושים מהומות בכל העולם, גם במקומות שנותנים להם פליטות

מונים אהרון: הם למדו במערכת החינוך הישראלית

גלעד הלחמי: אין בעיה במערכת החינוך הישראלית, יש בעיה בתרבות מסוימת

מונים אהרון: הם נולדו בישראל, גדלו בישראל, חונכו בישראל

גלעד הלחמי: בדיוק

גלעד הלחמי:  הבעיה היא תרבותית, מושרשת מהבית

אליהו (אלי) רביבו: משפט סיכום

גלעד הלחמי: מי שבא ממדינה ברברית, אלימה, בלי זכויות להט"ב ובלי זכויות נשים, רוב הסיכויים שבמדינה מערבית שהוא יגיע אליה הוא יפשע וינהג באותה דרך

אליהו (אלי) רביבו: אני לא מאפשר תגובה לאף אחד

גלעד הלחמי: זה לא עניין של צבע

מונים אהרון: אמירות מאוד מאוד גזעניות, אדוני

קיברום טוולדה גברמאריאם: גם אם יש פערים של תרבות, המינימום של המינימום היה אחריות של המדינה

קיברום טוולדה גברמאריאם:  אם המדינה כבר הסכימה להכניס אותנו, קצת ללמד אותנו

אליהו (אלי) רביבו: לא, המדינה לא הסכימה להכניס אתכם

אליהו (אלי) רביבו:  אל תיתן לי לממש את ההחלטה שלי

אליהו (אלי) רביבו:  המדינה לא הסכימה

אליהו (אלי) רביבו:  אל תשכתבו את ההיסטוריה ואל תכפו עלינו

ד"ר ברהנה הגוס: אדוני היושב-ראש, יש לי הערכה גדולה לחיילי צה"ל

ד"ר ברהנה הגוס:  חיילי צה"ל קפצו מעל הגדר, הצילו אותנו, הכניסו אותנו לפה, והמדינה יודעת

ד"ר ברהנה הגוס:  אולמרט בזמנו הגיע

ד"ר ברהנה הגוס:  ציפור שנכנסת למדינת ישראל היא לא מסתננת

ד"ר ברהנה הגוס:  בודקים אותה, מי זאת, איך

ד"ר ברהנה הגוס:  אם אנחנו מסתננים באמת, ועושים פשע במדינת ישראל, ונכנסנו בגבול של מדינת ישראל, וואלה, זה חמור שאתם לא יודעים

ד"ר ברהנה הגוס:  לא בדקתם

אליהו (אלי) רביבו: חמור, חמור

אליהו (אלי) רביבו:  אתה רוצה עוד דוגמה לחמור? לך ל-7 באוקטובר

אליהו (אלי) רביבו:       אני עובר לדברי סיכום

אליהו (אלי) רביבו:  הוועדות המשותפות מבקשות מרשות האוכלוסין וההגירה לסיים את עבודת מנגנון המספר המזהה האחיד ולדווח על כך לוועדה בעוד כחודש

אליהו (אלי) רביבו:  עד חודש

אליהו (אלי) רביבו:  עבר כבר הרבה זמן מאז שאני דרשתי את זה

אליהו (אלי) רביבו:  דרך אגב, מספר מזהה מחייב לכלל הרשויות והגורמים הרלוונטיים

אליהו (אלי) רביבו:       הוועדות מודאגות מהסקירה שהועברה בדיון על פשיעת ילדים והדור השני של המסתננים, ויקיימו על כך דיון המשך נפרד

אליהו (אלי) רביבו:  הוועדות יקיימו דיון בקרוב על חלק גדול מהנושאים שדנו בהם

אליהו (אלי) רביבו:       הוועדות רואות בחומרה את העובדה שמסתננים שפשעו והורשעו בפשעים חמורים כמו גניבה, פריצה, אונס, רצח, התעללות, לא משמשים סיבה מספיק טובה כדי שיורחקו, כך שהם חוזרים לרחובות בדרום תל אביב, לקהילה, ולא ניתן להרחיקם ולהחזירם לארצם או לכל הפחות, לארץ שממנה הם הגיעו כפי דרישת הדין הבין-לאומי

אליהו (אלי) רביבו:       וכן, לא ייתכן שאין אכיפה כלפי המסתננים הבלתי חוקיים שמסתובבים, ולא מובאים על ידי המשטרה לרשות האוכלוסין

אליהו (אלי) רביבו:  כשאני אומר מסתננים, אני מתכוון לשוהים בלתי חוקיים, שהם לא מסתננים

אליהו (אלי) רביבו:  אני מחלק את זה

אליהו (אלי) רביבו:  כל זאת, מבלי שהם מובאים לטיפול, אלא אם כן הם ביצעו עבירות מספיק רציניות

אליהו (אלי) רביבו:  אני מתכוון לדבר בנושא גם עם ניצב פרץ עמר, ולמצוא פתרונות בנושא

אליהו (אלי) רביבו:       המשטרה ורשות האוכלוסין חייבות  לשתף פעולה באכיפה, ולהרחיק את מי שאין לו אישור לשהייה בישראל, גם אם מוצאים אותו לא כתוצאה מעיכוב בעקבות ביצוע עבירה או עוון

אליהו (אלי) רביבו:       הוועדה יוצאת להפסקה ותחדש את דיוניה בדיון ההמשך הקבוע בעוד כעשר דקות

אליהו (אלי) רביבו:  תודה